خولی پلە یەکی فرانسا - گوینگامپ vs پاریس سان جێرماین - Soccer - Yariga - Results, fixtures, tables and statistics\nکان vs. سانت ئیتیان ئامیێنس vs. ئانجەرس تۆلۆز vs. مۆنتپێلیێر ستاسبۆرگ vs. لیل دیجون vs. مۆناکۆ گوینگامپ vs. پاریس سان جێرماین مێتز vs. مۆناکۆ ئۆڵیمپیک لیۆن vs. بۆردۆ ترۆیس vs. نانت مۆنتپێلیێر vs. ستاسبۆرگ\nگوینگامپ vs پاریس سان جێرماین 0-3\nپاریس سان جێرماین\nستاد دو ڕۆودۆرو (Guingamp)\n52' J. Ikoko (OG)\n62' ئێدینسۆن کاڤانی (G) (دروستکرا لە لایەن: نیمار)\n82' نیمار (G) (دروستکرا لە لایەن: ئێدینسۆن کاڤانی)\nتیاگۆ سێلڤا (BRA)\nم. ڤێڕاتی (ITA)\n'80 بۆ خ. پاستۆری\nتیاگۆ مۆتا (ITA)\nئێدینسۆن کاڤانی (URY)\nعەبدول کاماڕا (GUI)\n'71 بۆ L. Phiri\nئەنخل دی ماریا\nئەنخل دی ماریا (ARG)\n'79 بۆ M. Thuram\n'80 بۆ L. Blas\n'87 بۆ ب. ماتیۆدی\nدانی ئەلڤێس (BRA)\nکێڤن تراپ (DEU)\nT. Giresse (FRA)\n'71 بۆ عەبدول کاماڕا\n'79 بۆ ئیـ.دیدۆت\n'80 بۆ M. Coco\n'80 بۆ م. ڤێڕاتی\n'87 بۆ ئا.ڕابیۆت\n1 K. Johnsson گ\n2 J. Ikoko 11' 52'\n8 L. Deaux 77'\n9 عەبدول کاماڕا\nڕاهێنەر: A. Kombouare\n16 ئا.ئاریۆلا گ\n2 تیاگۆ سێلڤا\n6 م. ڤێڕاتی 67'\n8 تیاگۆ مۆتا 32'\n9 ئێدینسۆن کاڤانی 62'\n10 نیمار 82'\n11 ئەنخل دی ماریا\n32 دانی ئەلڤێس\nڕاهێنەر: Unai Emery\n16 M. Caillard گ\n5 M. Diallo\n7 L. Blas بۆ M. Coco 80'\n18 L. Phiri بۆ عەبدول کاماڕا 71'\n21 M. Thuram بۆ ئیـ.دیدۆت 79'\n1 کێڤن تراپ گ\n14 ب. ماتیۆدی بۆ ئا.ڕابیۆت 87'\n27 خ. پاستۆری بۆ م. ڤێڕاتی 80'\n04/05/18 LI1 ئامیێنس 2 - 2 پاریس سان جێرماین بینینی ڕووداوەکان زانیاری زیاتر لەسەر ئەم یارییە\n08/05/18 CDF لێس هێربیەرس 0 - 2 پاریس سان جێرماین بینینی ڕووداوەکان زانیاری زیاتر لەسەر ئەم یارییە\n12/05/18 LI1 پاریس سان جێرماین 0 - 2 ڕێنێس بینینی ڕووداوەکان زانیاری زیاتر لەسەر ئەم یارییە\n21/07/18 ICC بایێرن میونیش 16 : 05 پاریس سان جێرماین زانیاری زیاتر لەسەر ئەم یارییە\n28/07/18 ICC ئاڕسێناڵ 13 : 35 پاریس سان جێرماین زانیاری زیاتر لەسەر ئەم یارییە\n30/07/18 ICC پاریس سان جێرماین 13 : 35 ئاتلەتیکۆ مەدرید زانیاری زیاتر لەسەر ئەم یارییە\n04/08/18 FTC پاریس سان جێرماین 14 : 00 مۆناکۆ زانیاری زیاتر لەسەر ئەم یارییە\nستاد دو ڕۆودۆرو


نێچیرڤان بارزانى و ماكرۆن، كێشه‌كانى هه‌رێمى كوردستان و عێراق تاوتوێ ده‌كه‌ن\nنیوه‌ڕۆی ئه‌مڕۆ شه‌ممه 2/12/2017 له ئه‌لیزێى كۆشكی سه‌رۆكایه‌تیى فه‌ڕه‌نسا له پاریس، به‌ڕێز ئیمانوێل ماكرۆن سه‌رۆكى فه‌ڕه‌نسا، پێشوازى له به‌ڕێز نێچیرڤان بارزانی سه‌رۆك وه‌زیرانی هه‌رێمی كوردستان و شاندێكى باڵاى یاوه‌رى كرد كه له به‌ڕێزان قوباد تاڵه‌بانی جێگری سه‌رۆك وه‌زیران، فوئاد حسێن سه‌رۆكی دیوانی سه‌رۆكایه‌تیی هه‌رێمی كوردستان، سه‌فین دزه‌یی وته‌بێژی حكوومه‌ت و عه‌لى دۆله‌مه‌رى نوێنه‌رى حكوومه‌تی هه‌رێمی كوردستان له فه‌ڕه‌نسا پێكهاتبوو.\nله كۆبوونه‌وه‌كه‌دا سه‌رۆك ماكرۆن داكۆكى له یه‌كڕیزیى ناوخۆى هه‌رێمى كوردستان كرد، پشتگیریى وڵاته‌كه‌یشى بۆ حكوومه‌تێكى به‌هێز و كاراى هه‌رێم و شه‌رعیه‌تى حكوومه‌تى ئێستا و پرۆسه‌ى سیاسى له هه‌رێمى كوردستان ده‌ربڕى. پێشمه‌رگه‌ى به هێزێكى كاریگه‌ر و مایه‌ى پێزانین له قه‌ڵه‌م دا كه قوربانى زۆرى داوه و ڕایگه‌یاند فه‌ڕه‌نسا له هه‌ماهه‌نگى و هاوكارى له‌گه‌ڵ پێشمه‌رگه به‌رده‌وام ده‌بێت، ئاماده‌ییى فه‌ڕه‌نسایشى بۆ هه‌وڵدان له‌پێناو چاره‌سه‌ركردنى ناكۆكییه‌كانى هه‌رێمى كوردستان و حكوومه‌تى فیدڕاڵى عێراق، نیشان دا.\nسه‌رۆك ماكرۆن جه‌ختى له جێبه‌جێكردنى هه‌موو مادده‌كانى ده‌ستوورى عێراق كرده‌وه كه تیایدا ته‌واوى مافه‌كانى گه‌لى كوردستان زامن بكرێت و گرژى له‌نێوان هه‌رێمى كوردستان و حكوومه‌تى فیدڕاڵى عێراقدا نه‌مێنێت، بۆ ئه‌مه‌ش ڕایگه‌یاند هه‌ر ئه‌مڕۆ ده‌رباره‌ى ئابلۆقه و ئه‌و ڕێكارانه‌ى به‌رامبه‌ر به هه‌رێمى كوردستان گیراونه‌ته‌به‌ر، په‌یوه‌ندى به به‌ڕێز سه‌رۆك وه‌زیرانى عێراقه‌وه ده‌كات. هه‌روه‌ها نیگه‌رانیى خۆى به‌رامبه‌ر حه‌شدى شه‌عبى و میلیشیاكان ده‌ربڕى و دووپاتى كرده‌وه كه دوور له‌ده‌ستێوه‌ردانى ده‌ره‌كى، ده‌بێت عێراق خۆى خاوه‌ن سه‌روه‌رى و بڕیارى خۆى بێت.\nلاى خۆیه‌وه به‌ڕێز نێچێرڤان بارزانى سوپاسى ئه‌م ده‌سپێشخه‌رى و پێشوازییه‌ى كرد، به‌تایبه‌تى له‌م قۆناغه‌دا كه هه‌رێمى كوردستان ئابلۆقه‌ى له‌سه‌ره، ئاماژه‌ى به‌وه‌ش دا كه‌فه‌ڕه‌نسا له كاتى ته‌نگانه‌دا به ته‌نگ گه‌لى كوردستانه‌وه هاتووه و ئێستاش هه‌ر پێشبینیى ئه‌وه‌ى لێده‌كرێت. داواى كرد فه‌ڕه‌نسا به‌تایبه‌تى و یه‌كێتیى ئه‌ورووپا و هاوپه‌یمانیى نێوده‌وڵه‌تى به‌گشتى، ڕۆڵى خۆیان له چاره‌سه‌ركردنى كێشه‌كانى هه‌رێم و حكوومه‌تى عێراقدا بگێڕن و له نێوه‌نده نێوده‌وڵه‌تییه‌كاندا پشتگیرى له هه‌رێم بكه‌ن، ئاماده‌ییى هه‌رێمى كوردستانیشى بۆ چاره‌سه‌ركردنى ناكۆكییه‌كان له چوارچێوه‌ى ده‌ستووردا، هه‌روه‌ها هاوكارى و هه‌ماهه‌نگى له‌سه‌ر خاڵه‌كانى سنوور و فڕۆكه‌خانه‌كان، نیشان دا.\nبه‌ڕێزیان جه‌ختى له‌وه كرده‌وه كه بۆ به‌دیهاتنى ئارامى و سه‌قامگیرى له عێراقدا، ده‌بێت ده‌ستوور جێبه‌جێ بكرێت و مافه‌كانى گه‌لى كوردستان و هه‌موو پێكهاته‌كانى دیكه‌ى عێراق زامن بكرێن، قه‌واره سیاسى و ده‌ستوورییه‌كه‌ى هه‌رێمى كوردستان پێشێل نه‌كرێت وه‌ك به ڕوونى له پڕۆژه‌یاساى بودجه‌ى عێراقدا دیاره، وێڕاى بڕینى بودجه‌ى هه‌رێمى كوردستان له ساڵى 2014ه‌وه، له‌گه‌ڵ چه‌ندین ڕێكارى دیكه‌ى حكوومه‌تى فیدراڵ به‌رامبه‌ر به هه‌رێمى كوردستان كه مه‌به‌ست لێیان سزادانى گه‌لى كوردستانه و ده‌بێت جیهانى ئازاد ڕێگه‌ى پێنه‌دات.\nله كۆبوونه‌وه‌كه‌دا مه‌ترسیى ده‌ستێوه‌ردانى ده‌ره‌كى له عێراق، پرسى ئاواره و په‌نابه‌ران له هه‌رێمى كوردستان كه حكوومه‌تى عێراق هاوكاریى نه‌كردوون، دۆخى ناوچه‌كه‌و عێراق و هاوپه‌یمانیى نێوده‌وڵه‌تى دژى داعش، تاوتوێ كرا.


سەرۆک وەزیرانی عێراق سەدانی تاران دەکاتهه واڵده ری ئال و به ێت (ع)\nسەرۆک وەزیرانی عێراق سەدانی تاران دەکات\nئەیلوول ١١, ٢٠٢١ - ١٢:١٩ د.ن کۆدی هه واڵ : 1178806 سه ر چاوه : Sahartv Link:\nبڕیار وایە «مستەفا کازمی» سەرۆک وەزیرانی عێراق حەوتەی داھاتوو بە سەرۆکایەتیی شاندێک سەردانی تارانی پێتەختی کۆماری ئیسلامیی ئێران بکات.\nبه پیی هه وال ده ریی ئالو به یت(ع) ـ ابنا ـ سه‌رچاوه‌یه‌ک له حکومه‌تی عێراق ڕۆژی پێنجشه‌ممه رایگه‌یاند: «مسته‌فا کازمی »سه‌رۆک وه‌زیرانی عێراق بڕیاره حەوته‌ی داهاتوو به‌سه‌ردانێکی فه‌رمی بگاته کۆماری ئیسلامی ئێران و لە تارانی پێتەخت دا له‌گه‌ڵ ئایەتوڵڵا «سەیید ئیبراهیم ره‌ییسی» سه‌رۆک کۆماری ئێرانی ئیسلامی کۆببێته‌وه.\nئه‌و سه‌رچاوه‌یه راشیگه‌یاندووە، مسته‌فا کازمی له‌سه‌ردانه‌که‌یدا سه‌رۆکایه‌تی شاندێکی باڵای حکومه‌ته‌که‌ی ده‌کات و جگه له‌سه‌رۆک کۆماری ئێران، له‌گه‌ڵ ژماره‌یه‌ک له کاربەدەستانی دیکه‌ش کۆده‌بێته‌وه.\nئاماژه‌ی به‌وه‌ش کراوه، له سه‌ردانه‌کەی «مسته‌فا کازمی» و شاندەکەی یاوه‌ری بۆ ئێران ژماره‌یه‌ک دۆسیه له‌گه‌ڵ به‌رپرسانی کۆماری ئیسلامی تاوتوێ ده‌کرێت کە ھێندێک له‌و ته‌وه‌رانه، دوباره هاورده‌کردنی غازه له ئێرانه‌وه، هه‌ڵبژاردنی ئه‌نجومه‌نی نوێنه‌رانی عێراق و هێورکردنه‌وه‌ی گرژییه‌کانی نێوان تاران و واشێنگتۆنە له عێراق .


محه‌مه‌دئه‌مین زه‌كى به‌گ پسپۆڕێكى سه‌ربازیى و سیاسه‌تمه‌دارێكى زیره‌ك\nهەواڵ / که‌لتور :: 10/07/2019 :: 106 جار بینراوە\nچیرۆكى شا كه دوو خوشك پێكه‌وه ماره ده‌كات\nکه‌لتور :: 7 رۆژ پێش ئێستا\nمێژوونووس و سیاستمه‌دارى كورد، محه‌مه‌دئه‌مین زه‌كى به‌گ، ناوى ته‌واوى محه‌مه‌دئه‌مین ئه‌وڕه‌حمان مه‌حمود-ه، ساڵى 1880 له شارى سلێمانى له‌دایكبووه.\nسه‌ره‌تا لاى مه‌لا و پاشان سه‌ره‌تایى و دواتریش چووه‌ته قوتابخانه‌ى روشدیه‌ى سه‌ربازیى و پاشان بۆ خوێندنى بوارى سه‌ربازیى چووه‌ته به‌غدا، له‌وێیشه‌وه بۆ خوێندنى باڵا له ئیستانبوڵ كه به‌پله‌ى ئه‌فسه‌ر ده‌رچووه.\nگه‌نجێكى ده‌ركه‌وتوو و لێهاتوو بووه و چه‌ندین ئه‌ركى ئیداریى سه‌ربازیى راپه‌ڕاندووه، بۆ خوێندنى زیاتر نێردراوه‌ته فره‌نسا. هه‌ر له‌به‌ر زیره‌كى و لێوه‌شاوه‌یى نازناوى (زه‌كى)ى پێدراوه.\nمحه‌مه‌دئه‌مین زه‌كى، به زمانه‌كانى كوردى و عه‌ره‌بى و توركى، به‌رهه‌مه‌كانى ده‌رباره‌ى مێژوو و سیاسه‌ت و جه‌نگ به چاپ گه‌یاندووه و به‌هره‌ى ئه‌ده‌بى و خۆشنووسى و وێنه‌كێشان-یشى هه‌بووه و زمانه‌كانى فارسى و ئینگلیزى و ئه‌ڵمانى و فره‌نسى-یشى زانیوه.\nله‌سه‌رده‌مى پاشایه‌تیدا وه‌ك نوێنه‌رى سلێمانى به ئه‌ندامى په‌رله‌مان هه‌ڵبژێردراوه و له‌ساڵى 1925دا بووه‌ته وه‌زیر. به‌نووسراو پاشاى ئه‌وكاته‌ى عێراقى له دۆخ و كێشه‌كانى ناوچه‌كانى كوردستان ئاگاداركردووه‌ته‌وه، به‌تایبه‌ت جێبه‌جێنه‌كردنى ئه‌و به‌ڵێنانه‌ى كه ده‌سه‌ڵاتداران به كورد-یان داوه.\nئه‌م كه‌سایەتییه‌ى كورد خاوه‌نى زیاتر له 10 كتێبه، له‌وانه:\nـ خولاسەیەکی تاریخی کورد و کوردستان - بەشی یەکەم ساڵی ١٩٣١ و بەشی دووەم ساڵی ١٩٣٧.\nـ تاریخ السلیمانیه و ولایتها - ١٩٣٩.\nـ مشاهیر الأکراد - بەشی یەکەم ساڵی ١٩٤٥ و بەشی دووەم ساڵی ١٩٤٧.\nـ تاریخ الدوله و الامارات الکردیه-١٩٤٥.\nمحه‌مه‌دئه‌مین زه‌كى به‌گ، له 10ى ته‌مموزى ساڵى 1948 له شارى سلێمانى كۆچى دوایى كردووه.


دەمیرتاش: ئەردۆغان دەیەوێت سنووری تورکیا فراوان بکات – كوردى پۆست\nكوردسات\tدەمیرتاش: ئەردۆغان دەیەوێت سنووری تورکیا فراوان بکات\t19/10/2016 kurdipostgroupLeave a comment\tharem\nسەڵاحەدین دەمیرتاش ھاوسەرۆکی پارتی دیموکراتی گەلان “ھەدەپە” ھۆشداریدا لە مەترسیداریی ئامانجە شارەواکانی رەجەب تەیب ئەردۆغان سەرۆکی تورکیا و ئەو ھەوڵانەی کە بۆ بەشداریکردنی وڵاتەکەی لە ئۆپراسیۆنی موسڵدا دەیدات.\nدەمیرتاش لە کۆنگرەیەکی رۆژنامەوانیدا لە شاری ئامەدی باکوری کوردستان رایگەیاند ئەردۆغان دەیەوێت لەرێی بەشداریکردنیان لە ئۆپراسیۆنەکەدا پلانی “میساقی میللی” سەردەمی عوسمانییەکان جێبەجێ بکات کە خۆی لە فراوانکردنی سنووری تورکیادا دەبینێتەوە بەجۆرێک کە باشوور و خۆرئاوای کوردستان لەخۆبگرێت.\nبەدووریشینەزانی کە سووربوونی ئەردۆغان لەسەر جێبەجێکردنی پلانەکەی، جەنگێکی جیھانیی لێبکەوێتەوە.لەبەشێکی تریش کۆنگرە رۆژنامەوانییەکەدا، ھاوسەرۆکی ھەدەپە باسی لە ھەڵمەتی دەستبەسەرکردنی ئەندامانی پارتەکەی و پارتی ھەرێمە دیموکراتەکان کرد لە تورکیاـ ئەوەیخستەڕوو کە تائێستا ھیچ تۆمەتێکیان ئاراستە نەکراوەو پارێزەرەکانیشیان بەنیازن سکاڵای یاسایی لە دادگای دەستووری تورکیا تۆمار بکەن.\nدەمیرتاش: ئەردۆغان دەیەوێت سنووری تورکیا فراوان بکات\tPost navigation\nPrevious Postنرخه‌كانی نه‌وتی خاو به‌رزبوونه‌وهNext PostÎran: Em girîngiyê nadin gotinên rayedarên Amerîkayê وه‌ڵامدانه‌وه Cancel reply\tEnter your comment here...\nهه‌واڵی تایبه‌ت به خوێندنمروفةكانزیانەکانی زۆر خواردنەوەی ئاوزانكۆلاین كه‌فته كاریڕوونكردنه‌وه‌ی هه‌موو بابه‌تاكانی فیزیا لەلایەن مامۆستا خدر به‌سه‌رپه‌رشتی وه‌زاره‌تی په‌روه‌رده‌خۆشه ويسته که ت !له م شارهمەگەرئێمە لە خۆڵ نین؟! ...... مامۆستایانی سلێمانی لەسەر بایکۆت دوا ھەڵوێست ڕادەگەیەننبا لە پەروەردەوە بیگۆڕینئەنجامی وەرگرتنی راستەوخۆیی لەزانکۆکان راگەیەندرابڕیاری ئەژمارنەکردنی خوێندنی ئەمساڵ دەدرێتگروپی خوێندنەوەی كچان (خۆشنود) کۆبویەوەناوەندی خەبات خولێکی تێنس بەڕێوەدەباتبەرنامەی قوتابیان پێشکەشکراڕێزمانی بنچینەیی کوردییڕوونكردنه‌وه‌ی هه‌موو بابه‌تاكانی بیركاری (زانستی) به‌سه‌رپه‌رشتی وه‌زاره‌تی په‌روه‌رده‌رێڤه‌به‌رێ په‌روه‌ردا رۆژئاڤا ل گه‌ل سه‌رپه‌رشتیار و سه‌رۆك پشك و رێڤه‌به‌رێن باغچان كۆمبووڕوونكردنه‌وه‌ی هه‌موو بابه‌تاكانی كیمیا لەلایەن مامۆستا محمد و مامۆستا میدیا به‌سه‌رپه‌رشتی وه‌زاره‌تی په‌روه‌رده (ڤیدیۆ)ڕوونكردنه‌وه‌ی هه‌موو بابه‌ته‌كانی ئینگلیزی (English-sunrise12) لەلایەن وه‌زاره‌تی په‌روه‌رده‌ڕوونكردنه‌وه‌ی هه‌موو بابه‌ته‌كانی ئینگلیزی (SUNRISE12) له‌لایه‌ن : م.ولید خۆشناو له بیابان تیڤی (ڤیدیۆ)\nدواترین بابه‌ته‌كان\tسبەی دووەم دێربی مانچستەر ئەنجام دەدرێت\n٣٧ ئەندامی هەڵاتووی سەربە فەتۆ خراونەتە لیستی داواکراوانی تیرۆر\nدکتۆر بۆ وای بەسەرهات!؟\nجێ پێکانی مەکوژێننەوە


دلێر حسێن: بەتەنیا جێ مەهێڵن. – WTARIKURD\nهەرێمی کوردستان لەئایندە بەقۆناغێکی سەختی سیاسیدا گوزەر دەکات، ئەوەش دەرئەنجامی هەڵەی سەرکردایەتی سیاسی کوردە, کەسەرجەم دەسەڵاتی ئیداری و سەربازی و پەیوەندییەکانی دەرەوە وسیاسی لەبەرژەوەندی دووحزب دووبنەماڵەدا قۆرخیان کردبوو بێ گوێدان بەبەها نیشتمانیەکان، بەجۆرێک غرور و سەر لێشێواو بوون هەرگیز گوێیان بەیار و نەیارەکانیان نەدەدا.\nقۆناغەکان ئەوەندە هەڵی لەباری بۆ کورد ڕەخساند بوو تا ئاستی نزیک بونەوە لەسەربەخۆیی، وەلێ بەداخەوە سەرکردایەتی سیاسی کورد بەڕابەرایەتی بارزانی و بەهاوکاری چەند سەرکردەیەکی حیزبەکانی تر هەموو ئەو خەون و خولیایەیان, كەكورد بەدرێژایی سەدساڵ خەباتی بۆ كردبوو.\nدەشێ هەندێ لەسەر کردەکان ئێستا هۆکار گەلێکیان هەبێت بۆ ئەو مرورەتەی لەڕابردوو بۆ بارزانیان دەنواند، بەڵام ئەو هۆکارگەلانە هیچ لەئەرزی واقیع ناگۆڕێ، ئەوخەونەی گەلی کورد خەباتی بۆ کرد بووە قوربانی سیاسەتە هەڵەکانی بارزانی کەلەسەر دەستی کەسە نزیکەکانی و ڕاویژکارە بێ ئەزمون هیچ نەزانەکان و ترس وبێ دەنگی هەندێ سەرۆک حیزب و مەکتەب سیاسی حیزبەکانی تر ھاتەئاراوە.\nئەو قۆناغەی ئێستا, كەکورد پێ دەگوزەرێ دەکرێ هەردوو ڕووی وەرگرین; ڕووێكی سیاسی و ڕوێکی ئابوری.\nلەڕووە سیاسییەکەی، گەلی کورد لەم قۆناغە زۆر زەرەمەند بووە بەتایبەت بەهۆی لەدەستدانی نزیکەی 51% لەخاکی هەرێمی کوردستان و شکانی مۆڕاڵی تاکی کورد، لەدەرئەنجامی فەشەلی سیاسی و سەربازی و ئابوری کاربەدەستانی کورد، کە ئەم شکەستە هیچی کەمتر نیە لەشکەستی ساڵی 1975، تاکە جیاوازی لەگەڵ ئەو سەردەم بونی ووڵاتانی زلهێزە لەناوچەکە و دۆخی ئەمنی ئەو ناوچەیە بەتایبەتی دۆخی ئەمنی سوریا و زەق بونەوەی جەمسەرگیری شیعی و سوننی لەناوچەکە کەتائێستاش بە ئاشکرا درکی پێ دەکرێت و ترسی یەکتریان ماوە، بۆیە ئاستەمە هەژمونی شیعە بسەپێنن و حەفتاو چواریکی تر دووبارە بکەنەوە، بەڵام شەڕی ئەمجار بەدیبلۆماسی و سود وەرگرتن لەدەستور تەواوی پێگەی سیاسی کورد لاواز دەکەن، سیحری بێ دەنگی سەرکردایەتی کورد لەترسی دادگای کردنیانە چونکە بیانوگەلێکی زۆریان داوە بە کاربەدەستانی بەغدا لەڕابردوو بێ بیرکردنەوە لەئایندە کەچی ڕوودەدات، ئێستا درکی پێ دەکەن چیان کردووە چارەنوسیان چیە. که نەک تەنها زیانیان بەخۆیان گەیاند بەڵکو چارەنوسی میللەتێکیان خستۆتە مەترسی.\nحکومەتی عێراقی دەبێت ئیجرائاتەکانی لەسەر هاوڵاتی سڤیل نەبێت فۆکس بخاتە سەر گەندەڵکاران نابێت سزاکانی گشتی بن ئەگینا لەئایندە خۆشی توشی گرفت دەبێت، چونکە گەلی کورد لەئایندە هاوشێوەی ڕژێمەکانی پێشوتر ڕووبەڕووی تۆڵەی میللەت دەبێتەوە.\nلەڕووی ئابورییەوە هەرچەنده گەر بەبەراورد بەداهاتی هەرێم هەڵسەنگاندن بۆ بابەتەکە بکەین وەکو نەتەوە کورد زەرەمەند دەبێت چونکە ئەو داهاتەی لەهەرێم هەیە زۆر زیاترە لەو داهاتەی کە بەغداد لەمیزانیەی عێراق کە بۆهەرێم دیاری کراوە، بەڵام لەچانسی کاربەدەستانی عێراق لەئێستادا ئەوەیە ئەودزین و تەخشان و پەخشان و بەهەدەر دانی سامانی ووڵاتە لەلایەن سیاسیە دەستەڵاتدارەكانی کورد لەپێناو خۆیان و بنەماڵەو حزبەكانیان بەجۆرێک دوو چین لەکۆمەڵگا دروست کراوە، چینێکی فیرعەونی لەژیان و دەسەڵات، چینێکی چەوساوە لەژیان و ئابوری، کەئەمە بۆتە خاڵی جەوهەری بۆ حکومەتی عێراقی بانگەشەی بۆ بکات.\nکەلایەنی کەم بڵێتە فەرمانبەران موچە کەتکراوەکەتان بۆ چاک دەکەمەوە دەستی دزەکانتان بۆ دەبڕم، لەمەیانە خاڵێکی ئیجابیە بۆ موچە خۆر و فەرمانبەران کە بەئیجابیشەوە پێشوازی دەکرێ، وە ناشکرێ ئومێدەکان هەڵبچنین لەسەر بەغداد ڕەنگە دوای قایمکردنی جێ دەستی خۆیان هەمان بەغدای سەردەمی بەعس ببینین.\nکێ بەرپرسە لە بەهێزکردنەوەی بەغدا و پەلکێشکردنی بۆ هەرێم.\n1- ڕاستە بارزانی بەیاسایی ونایاسایی لەماوەی ڕابردوو وەک کەسی یەکەمی هەرێمی کوردستان وێنەی کورد بووە لەڕووی سیاسی و سەربازی و دیبلۆماسی، بەڵام ڕوڵی هەندێ سەرکردەی تری کورد هیچی کەمتر نیە لەڕۆڵی بارزانی لەوانە لەوێنەی کۆسرەت ڕەسوڵ وەک جێگری ناشەرعی سەرۆکی هەرێم و مەلا بەختیار و شێخ جەعفەر و سەعیدی پیرەو نەجم الدین کەریم لەیەکێتی، سەڵاح الدین بهاالدین وخلیل ئیبراهیم و چەند سەرکردەیەکی تر لەیەکگرتو و، حەمەی حاجی محمود بەتاك سۆسیالیست بەگشتی، سکرتێری شیوعی، ڕابەری بزوتنەوەی ئیسلامی، چونکە لانیکەم لەمەسەلەی ڕێفەراندۆم وەک قەڵایەکی پۆڵاین لەپشت بارزانی وەستان بەبێ خوێندنەوەیەکی بابەتیانە بۆ دەرئەنجامەکان و کاردانەوەکانی دوای ڕێفەراندۆم، ئێستاش زوڵم دەکەن بارزانی بەتەنیا تاوانبار بکەن،\n2- لەڕووی ئیداریشەوە گەر بەشکل و ڕۆتینیش بێت ئەوانەی باسمان کرد برابەشی بارزانی بوون لەئیدارەدانی ووڵات جگە لەیەکگرتوو کەتەنها یەک کابینە ئۆپۆزسیۆن بووە، لەسەردەمی دوو ئیداریش لەهەردوو ئیدارەکە برابەش بووە، هەرچی کۆمەڵی ئیسلامیشە لەو کابینەیە بەشدارە و بزوتنەوەی گۆڕانیش بۆماوەی نزیکەی ساڵێک بەرپرسە لەو کابینەیە.\n3- سەرانی کورد لەماوەی ڕابردوو بەهۆی ململانی ناوخۆیی و غروڕی سیاسی نەیانتوانی سود لەلاوازی بەغدا وەربگرن، بەتایبەتی دوای چڕبونەوەی ململانێی سوننی وشیعی و لاوازی دەسەڵاتدارانی عێڕاق دوای ڕوخانی ڕژێمی بەعس، بەڵکو بوونە کاراکتەرێکی بەهێزی زیندوکردنەوەی عێراق و فریادڕەسێکی باش بۆ شیعە و سوننە، دەرئەنجامی ململانێی ناوخۆیی لەکەرکوک و ناوچە جێ ناکۆکەکان ئەمەی ئەمڕۆی لێکەوتەوە.\n4- غروری وخۆخۆری کورد گەیشتە ئاستێک کە هیچ لایەک خوێندنەوەی بۆ لایەکەی تر نەبوو، بەتایبەت هێزە چەکدارەکان بەرامبەر هێزە مەدەنیەکانی ناوخۆ کەهەرگیز گوێیان بۆ نەگیرا، بەردەوام بەد گومان بوون لەیەکتری.\n5- شەرعیەتی شۆڕشگێڕی بەجۆرێ کۆمەڵێ دەموچاوی سیاسی هەمان ڕق و کینەی درۆینەی شاخیان بەبەرگێکی بازرگانی هێنایەوە شارو دەوڵەتداری، هیچ نەفەسێکیان بۆ نەوەی نوێ نەهێشتەوە.\n6- دەسکەوتی زۆری مادی و بێ بەرنامەیی سەرانی کورد و نەبونی سیاسەتێکی دوورمەودا ئەو دەرئەنجامانەی لێ کەوتەوە.


٦٢: سورة الجمعة\nيُسَبِّحُ لِلَّهِ مَا فِي السَّمَاوَاتِ وَمَا فِي الْأَرْضِ الْمَلِكِ الْقُدُّوسِ الْعَزِيزِ الْحَكِيمِ ﴿1﴾\nهه‌رچی له ئاسمانه‌کان و هه‌رچی له زه‌ویدا هه‌یه ته‌سبیحات و ستایشی خوا ده‌که‌ن.. ئه‌و خوایه‌ی که پاشایه‌و شاهی شاهانه، پاك و بێگه‌ردو پوخته، باڵا ده‌ست و دانایه..\nهُوَ الَّذِي بَعَثَ فِي الْأُمِّيِّينَ رَسُولًا مِّنْهُمْ يَتْلُو عَلَيْهِمْ آيَاتِهِ وَيُزَكِّيهِمْ وَيُعَلِّمُهُمُ الْكِتَابَ وَالْحِكْمَةَ وَإِن كَانُوا مِن قَبْلُ لَفِي ضَلَالٍ مُّبِينٍ ﴿2﴾\nهه‌ر ئه‌و زاته له‌ناو خه‌ڵکێکی نه‌خوێنده‌واردا پێغه‌مبه‌رێکی له خۆیان ره‌وانه کرد، ئایه‌ته‌کانی قورئانه‌که‌ی ئه‌ویان به‌سه‌ردا ده‌خوێنێته‌وه، وه دڵ و ده‌روون و ڕواڵه‌ت و ئاشکراو نادیاریان پوخته ده‌کات، فێری قورئان و دانایی و شه‌ریعه‌تیان ده‌کات، هه‌رچه‌نده ئه‌وانه پێشتر له گومڕایی و سه‌رلێشێواویه‌کی ئاشکرادا گیریان خواردبوو.\nوَآخَرِينَ مِنْهُمْ لَمَّا يَلْحَقُوا بِهِمْ وَهُوَ الْعَزِيزُ الْحَكِيمُ ﴿3﴾\n(له ئاینده‌دا خه‌ڵکی) تریش دێن و (موسوڵمان ده‌بن له گه‌ل و میلله‌تان) و په‌یوه‌ست ده‌بن به‌مانه‌وه، بێگومان ئه‌و زاته باڵاده‌ست و داناو کار دروسته.\nذَلِكَ فَضْلُ اللَّهِ يُؤْتِيهِ مَن يَشَاءُ وَاللَّهُ ذُو الْفَضْلِ الْعَظِيمِ ﴿4﴾\nئه‌مه ڕێزو به‌هره‌یه‌کی خوایی یه ده‌یبه‌خشێت به‌و که‌سه‌ی که خۆی ئاره‌زووی بکات و شایسته بێت، بێگومان خوا خاوه‌نی به‌خشش و به‌هره‌ی گه‌وره‌و بێ سنوره.\nمَثَلُ الَّذِينَ حُمِّلُوا التَّوْرَاةَ ثُمَّ لَمْ يَحْمِلُوهَا كَمَثَلِ الْحِمَارِ يَحْمِلُ أَسْفَارًا بِئْسَ مَثَلُ الْقَوْمِ الَّذِينَ كَذَّبُوا بِآيَاتِ اللَّهِ وَاللَّهُ لَا يَهْدِي الْقَوْمَ الظَّالِمِينَ ﴿5﴾\nنموونه‌ی ئه‌وانه‌ی که ته‌وراتیان بۆ ڕه‌وانه کرا تا په‌یڕه‌وی بکه‌ن، که‌چی په‌یڕه‌ویان نه‌کرد، وه‌ك: گوێدرێژێك وان که باره کتێبی هه‌ڵگرتبێت، (ئای که) چه‌نده ناشرینه نموونه‌ی ئه‌وانه‌ی که ئایه‌ته‌کانی خوا به درۆ ده‌خه‌نه‌وه‌و بڕوایان پێی نیه، بێگومان خوا هیدایه‌ت و ڕێنموونی سته‌مکاران ناکات.\nقُلْ يَا أَيُّهَا الَّذِينَ هَادُوا إِن زَعَمْتُمْ أَنَّكُمْ أَوْلِيَاء لِلَّهِ مِن دُونِ النَّاسِ فَتَمَنَّوُا الْمَوْتَ إِن كُنتُمْ صَادِقِينَ ﴿6﴾\n(ئه‌ی پێغه‌مبه‌ر صلی الله علیه وسلم پێیان) بڵێ: ئه‌ی ئه‌وانه‌ی له‌سه‌ر دینی جووله‌که‌ن، ئه‌گه‌ر ئێوه بڕواتان وایه که ئێوه دۆست و لایه‌نگری خوان، که‌واته داوای مردن بکه‌ن و ئاواتی مه‌رگ بخوازن، (تا له ژیانی پڕ مه‌ینه‌تی دنیادا ڕزگارتان ببێت و به به‌هه‌شت و دیداری په‌روه‌ردگار شاد ببن).\nوَلَا يَتَمَنَّوْنَهُ أَبَدًا بِمَا قَدَّمَتْ أَيْدِيهِمْ وَاللَّهُ عَلِيمٌ بِالظَّالِمِينَ ﴿7﴾\n(که‌چی ئه‌وانه) هه‌رگیزاو هه‌رگیز ئاواتی وا ناخوازن و مردن داوا ناکه‌ن، چونکه خۆیان ده‌زانن چییان ده‌ست پێشکه‌ریی کردووه، خوایش زۆر زانایه به کارو کرده‌وه‌ی سته‌مکاران.\nقُلْ إِنَّ الْمَوْتَ الَّذِي تَفِرُّونَ مِنْهُ فَإِنَّهُ مُلَاقِيكُمْ ثُمَّ تُرَدُّونَ إِلَى عَالِمِ الْغَيْبِ وَالشَّهَادَةِ فَيُنَبِّئُكُم بِمَا كُنتُمْ تَعْمَلُونَ ﴿8﴾\nپێیان بڵێ ئه‌ی پێغه‌مبه‌ر صلی الله علیه وسلم: به‌ڕاستی ئه‌و مردنه‌ی که ڕاده‌که‌ن له ده‌ستی هه‌تیه‌که‌تان یه‌خه‌تان پێ ده‌گرێت، له‌وه‌ودوایش ده‌گه‌ڕێنرێنه‌وه بۆلای که‌سێک که زانایه به نهێنی و ئاشکرا، ئه‌وسا له هه‌واڵ و (ده‌رئه‌نجامی) کارو کرده‌وه‌کانتان ئاگادارتان ده‌کات، (وه پاداشت له به‌رانبه‌ر ئیمان و کرداردا ده‌بێت).\nيَا أَيُّهَا الَّذِينَ آمَنُوا إِذَا نُودِي لِلصَّلَاةِ مِن يَوْمِ الْجُمُعَةِ فَاسْعَوْا إِلَى ذِكْرِ اللَّهِ وَذَرُوا الْبَيْعَ ذَلِكُمْ خَيْرٌ لَّكُمْ إِن كُنتُمْ تَعْلَمُونَ ﴿9﴾\nئه‌ی ئه‌وانه‌ی که باوه‌ڕتان هێناوه کاتێک که بانگ درا بۆ نوێژ له ڕۆژی هه‌ینیدا، ئێوه به په‌له بچن به ده‌م بانگه‌واز و یادی خواوه واز له کڕین و فرۆشتن بێنن، (چونکه) ئه‌و کاره‌تان چاکتره بۆتان ئه‌گه‌ر بزانن و تێبگه‌ن.\nفَإِذَا قُضِيَتِ الصَّلَاةُ فَانتَشِرُوا فِي الْأَرْضِ وَابْتَغُوا مِن فَضْلِ اللَّهِ وَاذْكُرُوا اللَّهَ كَثِيرًا لَّعَلَّكُمْ تُفْلِحُونَ ﴿10﴾\nهه‌رکاتێك که نوێژ ته‌واو بوو بڵاو ببنه‌وه به زه‌ویداو به‌ته‌مای به‌خششی خوا هه‌وڵ و کۆشش بده‌ن، (له هه‌موو کاتێکدا) یادی خوا زۆر بکه‌ن (له‌هه‌موو چالاکیه‌کانی ژیاندا ناوی ئه‌و زاته له‌سه‌ر زارو له‌ناو دڵتاندا بێت) به‌ڵکو سه‌رفرازی (هه‌میشه‌یی) به‌ده‌ست بێنن.\nوَإِذَا رَأَوْا تِجَارَةً أَوْ لَهْوًا انفَضُّوا إِلَيْهَا وَتَرَكُوكَ قَائِمًا قُلْ مَا عِندَ اللَّهِ خَيْرٌ مِّنَ اللَّهْوِ وَمِنَ التِّجَارَةِ وَاللَّهُ خَيْرُ الرَّازِقِينَ ﴿11﴾\n(پاشان خوا گله‌یی له زۆربه‌ی ئیمانداران ده‌کات، ئه‌وانه‌ی که قافڵه‌ی بازرگانیان بینی ده‌وری پێغه‌مبه‌ر صلی الله علیه وسلم یان چۆڵکرد:) کاتێ که بارزگانی یا یاری و گه‌مه‌یه‌کیان بینی هه‌موو هه‌ستان و ده‌وری تۆیان چۆڵکرد، تۆیان به پێوه به‌جێ هێشت (له کاتێکدا که وتاری هه‌ینیت پێش که‌ش ده‌کردن) پێیان بڵێ: ئه‌و پاداشت و به‌شه‌ی که لای خوایه بۆ ئیمانداران، چاکتره له یاری و گه‌مه‌و بازرگانی خوایش چاکترین ڕۆزی به‌خشه (به سه‌رجه‌م خه‌ڵکی).


11/19/2020 9:31:00 AM 371 جار خوێندراوەتەوە\nئەوانەی کیتۆخوازن و مرۆڤی کیتۆیین دەبێت دڵخۆش و ئاسودەبن کە ڕێگاکەتان ڕون و ئاشکرایەو خاوەن کەلتورێکی خۆراکیی ڕاقین کە بێ گرفتە و راستگۆن لەگەڵ خۆتان و بیرکردنەوەکانتان، ئێستا مێشک و بیرکردنەوەشتان بەباشی کاردەکات و رازی نابن بە دنیای پوچگەرایی و هەواڵی ساختەو فەیک.\nبڕوانن جیهان چۆن گیرۆدەی نەخۆشی و بیماریی و هەزاران دەردو عیللەت و بیزنسی ڕەشی دەرمانخانەکان و نەشتەرگەریی ئیجباریی، بۆتەوە بە هۆی دەستکاریی تەنانەت جیناتی مرۆڤ و ڕێچکە سروشتیەکەی و خواردنەکانی، کەچی کیتۆ بە مەترسی دەبینن بۆ مرۆڤ، ئەسڵەن کیتۆنەکردن خۆی مەترسیی گەورەیە، #چۆن؟\nکیتۆ لە جیهاندا هێڵکارییەکی زۆر هۆشمەندانەو عەقڵانی و زانستی کردوە بۆ ژیان کە چیدەخۆیت و چی دەکەیتە ووزە، تۆ، یان تێدەگەیت یان تێدەکەویت، یان رزگار دەبیت، یان دەبیتە قوربانی، یان راو دەکەیت یان دەبیتە نێچیر. کۆمەڵگای مۆدێرن و دڵڕەق و بێویژدانی کارخانەکان و کۆمپانیاکان، سەدان ساڵە مرۆڤیان کردۆتە دیل و یەخسیری خۆیان و بە خواستی خۆیان بەکاریان دەهێنن، بەداخەوە هەم جیناتیان دەستکاری دەکات و توشی پیسخۆریی و مشەخۆرییان دەکات، هەم شکڵ و شێوەشیان دەگۆڕێت و مرۆڤەکان ئیدی خۆیان ناناسنەوە.\nوەک چۆن دنیای مۆدێرنە، بۆ بەرژەوەندی و دەستکەوتی پارە، تەواوی بەرهەم و خۆراکە سروشتی و ناسروشتیەکانی ئەم هەسارەیەی دەستکاری کردوەو رەنگ و تام و بۆن و شێوەی گۆریوەو شیرینی کردوەو دەرخواردی بەشەریەتی ئەدات تا نەخۆش بکەون و دواجار پارەیان پێ پەیدا بکەن، ئاواش دێت دەستکاری جیناتی مرۆڤەکان دەکات، سەرکردەی جەللادت بۆ شیرین دەکات و سەرۆکی بکوژت لا شیرین دەکات، رازیت ئەکات بە هەموو شتێک، جیهان جیهانی مرۆڤی ساختەو خواردنی ساختەو شیرینیی قاتیلە، مرۆڤی ناو جل و بەرگی مارکەو گرانبەها، مرۆڤی پاکەتی و ئوتوکراو، مرۆڤی شکڵ گۆڕاوی لوت قنج و بێ گوێ، مرۆڤی بێهەستی داماوکراو، ئیتر مۆدێلی سەردەم و سەرمایەدارییە، نۆرەی دەسکاریی فۆرم و شکڵ و شێوەیە، تەجمیلی لوت و گوێ و قژو چەناگەو چاڵی ڕومەتی سلیکۆنکراو، مایکئەپ و فیلەرو بۆتۆکس و تاتۆکاریی، یەکپارچە بۆ گۆڕین و دەستکاری سروشتی حەقیقی مرۆڤەو بۆئەوەیە مرۆڤ چیتر تەندروست بیر نەکاتەوەو مێشکی ڕژاو بێت، ئەو سیستمە دەیەوێت ئەم مرۆڤە بە ڕوکەش شیرین بێت و ناواخنیش وێران و بیکاتە مرۆڤی پاکەتی و پێچراو وەک خواردنەکان، بەڵام ئایا ئەمە کردەیەکی دروستە، مرۆڤ دەبێت جوان و شیرینکراو بێت یان چاک و تەندروست؟ تۆی کیتۆ خواز وەڵام بدەرەوە.\nهونەرمەندو سەرۆکەکان و سیاسیەکان بە پارەو سەرمایەکانیان خەریکی ئەم خۆ نواندن و شیرینکاریی و گۆڕینی جینات و شکڵەی خۆیانن و بوونەتە دەعباو عەبدی زانستی نابابەتی، بەبێ ئەوەی بزانن ئەوان شیرین دەبن بۆ فەترەیەک لەبەرچاوی رای گشتی، وەک مۆدێل و یوتوبەرو ئەفسانەی درۆینەی سۆشیالمیدیاو خاوەن فۆڵۆوەر دەربکەون، شیک و شیرین وەک میوەی شیرینکراوی مەترسیدارو برنج و نانی پڕکراو لە نیشاستەو ساردەمەنییە کهولیی و سۆدەکراوەکان، بەڵام ئەوە بزانن هەرگیز تەندروست و جوان نابن بۆ ئەبەد، هەمیشە سایکۆلۆژیایەکی هیلاکیان هەیە، وەک خواردنی میوەکان و خواردنە موعەلەبات و پێچراوەکان و پڕ کاربۆهیدرات و شەکراویی و لۆگۆدارەکان، شیرین دەکرێن و چێژدارێکی کاتین بەڵام کوشندەو ناتەندروستن، ئەمرۆبێت یان سبەی مرۆڤ دەبێت دەستبەرداریان بێت و بێتە سەر ڕێبازو تەریقەتی کیتۆیی و خواردنی سروشتی دەستکارینەکراوی بێ شەکر بۆ ئەوەی هەم لە خۆی تێبگات و هەم دەوروبەر، کورت و پوخت کیتۆ ڕێگە نادات خۆت بشێوێنیت و دەستکاری درۆینەی خۆت بکەیت، وەک چۆن ڕێگە نادات خواردنی ناتەندروست بخاتە ئەودیو زمانیەوە ئاواش ڕێگە نادات هەواڵی فەیک و درۆ بچێتە ناو مێشکییەوە.


سه‌رچاوه‌یه‌ک: سه‌رۆک ئۆباما داوای پـیاداچوونه‌وه به سیاسه‌تی شه‌ڕی داعش و مه‌سه‌له‌ی سوریا ده‌کات\nکاربه‌ده‌سـتێـک ده‌ڵێت سه‌رۆک ئۆباما داوای له ڕاوێژکارانی کردووه پـیاداچوونه‌وه به سیاسه‌تی به‌ڕێوه‌به‌رایه‌تیـیه‌که‌ی بکه‌ن له باره‌ی مه‌سه‌له‌ی سوریا و شه‌ڕی داعش، ئه‌مه‌ش پاش ئه‌وه‌ی گه‌یشـتووه‌ته ئه‌و بڕوایه‌ی ڕه‌نگه نه‌توانرێت شکست به داعش بهێنرێت به‌بێ لادانی به‌شار ئه‌سه‌د له ده‌سه‌ڵات.\nکه‌ناڵی ته‌له‌فیزیۆنی CNN چوارشه‌ممه له زاری کاربه‌ده‌سـتێـکی باڵای ئه‌مه‌ریکاوه بڵاویکرده‌وه، تیمی ئاسایشی نیشـتیمانی سه‌رۆک ئۆباما چوار جار له ماوه‌ی هه‌فته‌ی ڕابردوو کۆبوونه‌ته‌وه بۆ تاووتوێکردنی چۆنێتی گرێدانی هه‌ردو مه‌سه‌له‌که پـێکه‌وه. گوتوشیه‌تی ده‌یانه‌وێت شکست به داعش بهێنن نه‌ک هه‌ر له عێراق به‌ڵکو له سوریاش.\nله لایه‌کی دیکه‌وه کاربه‌ده‌سـتێـک له ئه‌نجومه‌نی ئاسایشی نیشـتیمانی کۆشکی سـپی به ئاژانسی ده‌نگ‌وباسی ڕۆیته‌رزی گوتووه سیاسه‌تی وڵاته‌که‌ی له به‌رامبه‌ر سوریا گۆڕانکاری به‌سه‌ردا نه‌هاتووه و تیمی ئاسایشی نیشـتیمانی به‌رده‌وام به شێوه‌یه‌کی ئاسایی کۆده‌بێته‌وه تاوه‌کو بڕیار بدات چۆن به باشترین شێوه ئه‌و سیاسه‌ته‌ی سه‌رۆک ئۆباما ده‌سـتنیشانیکردووه بۆ ڕووبه‌ڕووبونه‌وه‌ی داعش جێبه‌جێ بکات له ڕێگه‌ی چه‌ند هه‌وڵێـکی له‌شـکری و ناله‌شکری.\nگوتوشیه‌تی له‌و ده‌مه‌ی سه‌نگی خراوه‌ته سه‌ر وه‌ده‌رنانی داعش له عێراق، ئه‌مه‌ریکا و هاوپه‌یمانانی به‌رده‌وامن له لێـدانی داعش له سوریاش تاوه‌کو شوێنی سه‌لامه‌تی نه‌بێت و تواناکانی بۆ هێرشکردن نه‌مێنێت.\nئاماژه‌ی بۆ ئه‌وه‌ش کردووه سه‌رۆک ئۆباما ڕوونیکردووه‌ته‌وه ئه‌سه‌د شه‌رعیـیه‌تی نه‌ماوه و ئه‌مه‌ریکا له‌گه‌ڵ هاوپه‌یمانه‌کانی کارده‌که‌ن بۆ گۆشه‌گیرکردن و سزادانی ئه‌سه‌د له پاڵ به‌هێزکردنی ئۆپـۆزسیۆنی میانڕه‌وی سوریا.


داوا لە كۆمپانیاكانی بەریتانیا دەكرێت وەبەرهێنان لەكەرتی كارەبادا بكەن – تۆڕی میدیایی خەڵک\nداوا لە كۆمپانیاكانی بەریتانیا دەكرێت وەبەرهێنان لەكەرتی كارەبادا بكەن\n2019/11/04 - 12:32 PM\nوەزیری كارەبای حكومەتی هەرێمی كوردستان و شاندێكی كونسوڵی گشتی بەریتانیا لە هەرێمی كوردستان كۆبوونەوە.\nلە كۆبوونەوەیەكدا كە لەنێوان كەمال محەمەد وەزیری كارەبا و جەیمس زۆرنتۆن كونسوڵی گشتی بەریتانیا بۆ هەرێمی كوردستان و باكوری عێراق ئەنجامدرا، تاوتوێی ئەو قەرزانەی حكومەتی بەریتانیا كران كە دەدرێتە حكومەتی عیراق و پشكی هەرێمی كوردستانیشی لێنادرێت.\nلە كۆبوونەوەكەدا وەزیری كارەبا داوای لە كۆمپانیا بەریتانییەكان كرد لە هەرێمی كوردستان و وەبەرهێنان لەكەرتی كارەبادا بكەن و وەزارەتیش هەموو كارئاسانی و پاڵپشتییەكیان دەكات.\nوەزیری كارەبا داوای لە كونسوڵی گشتی بەریتانیاش كرد لە پێدانی قەرزەكانیاندا بۆ حكومەتی عیراق دەبێت ڕەچاوی پشكی هەرێمی كوردستانیش بكرێت و پێویستە ئەو قەرزانە بەمەرج بدەن بۆ ئەوەی سەرجەم هاوڵاتیانی عیراق و هەرێمی كوردستان بەبێ جیاوازی سوودی لێوەربگرن و لەبواری پڕۆژەكانی ژێرخاندا بەكاربهێنرێت.\nترەمپ ڤیدیۆی هێرشكردنەسەر كونسوڵخانەی ئێران لە كەربەلا بڵاودەكاتەوە\nپارێزگاری هەولێر پلانی كاری ڕاگەیاند


ژیان | ڕۆژهەڵاتی ناوەڕاست | کەشتییەک بووەتە مەترسی هاوشێوەی کارەساتەکەی بەیروت\nکەشتییەک بووەتە مەترسی هاوشێوەی کارەساتەکەی بەیروت\n2020-08-08 | 163 جار خوێندراوەتەوە\nمەترسی بۆسەر ژیانی ٣٠ ملیۆن کەس دروستکردووە\nتەقینەوە بەهێزەکەی بەندەری بەیروت مەترسی ئەوەی دروستکردووە، تەقینەوەیەکی هاوشێوەی ئەوە، کە ڕەنگە لەوڵاتی یەمەن ڕووبدات.\nڕۆژنامەی واشنتۆن پۆست لە ڕاپۆرتێکدا بڵاویکردەوە، ماوەی پێنج ساڵە کەشتیەکی نەوت گوێزەرەوەی زەبەلاح لە نزیک کەنارەکانی خۆرئاوای ئەو وڵاتە لەنگەری گرتووە و، هەڕەشەیەکی گەورەیە بۆ دزەکردنی گەورەترین بڵاوبوونەوەی نەوتی خاو لە دەریادا، کە چاوەڕواندەکرێت زیانێکی گەورەی ژینگەیی بە جیهان و ناوچەکەش بگەیەنێت.\nئەو نەوت هەڵگرە کۆنە، کە ناوی"سافر"ە و خاوەنداریەتی دەگەڕێتەوە بۆ کۆمپانیای "سافر بۆ پرۆسیە گەڕان و پشکنین و بەرهەمهێنان"، کە لەلایەن دەوڵەتی یەمەنەوە بەڕێوەدەبرێت.\nکەشتییەکە ماوەی ٥ ساڵە لە دووری پێنج میلی دەریایی لەنزیک کەنارە ئاوییەکانی یەمەن لەنگەری گرتووە، کەشتییەکە ٣٢ میلی دەریایی دوورە لە شاری حودەیدەوە، کە لەلایەن حوسییەکانی ئەو وڵاتەوە کۆنترۆڵکراوە.\nکەشتیەکە بڕی یەک ملیۆن و ١٠٠ هەزار بەرمیل نەوتی خاوی تێدایە، بەواتای زیاتر لەچوار هیندەی ئەو بڕە نەوتەیە، کە لە کارەساتی "ئیسکۆن فالدیز"ی ترسناک و لەساڵی ١٩٨٩ لەنزیک کەنارەکانی ویلایەتی ئالاسکای ئەمریکا دزەی کردە دەریاوە.\nڕۆژنامەکە باس لەوە دەکات، ئەگەر کارەساتێک لەو کەشتییەدا ڕووبدات، ئەوا کەشتییە یەمەنییەکە چوارهێندەی بڕە نەوتی کارەساتی "ئیسکۆن فالدی" دەکاتە دەریاوە، کە دەبێتە هۆی زیانگەندنێکی زۆر بە ژیانی دەریایی و لەکارخستنی ڕێڕەوی گواستنەوەی ئاوی لە دەریای سور و تێکشکاندنی ئابوری هەرێمایەتی ناوچەکە.\nئاماژەی بەوەشکردووە، سافر وەک بۆمبی تەوقیتکراو وایە، وەک ئەوبڕە زۆرە لە نتراتی ئامۆنیۆم، کە لەبەندەری بەیروت تەقییەوە، چونکە پسپۆڕان پێیان وایە ئەمبارکردنی بڕە نەوتێکی زەبەلاح بێ هیچ هەواگۆڕکێیەک، دەکرێت ببێتە هۆی تەقینەوەیەکی مەزن لە بەندەرەکەدا.\nڕێکخراوی هیومان ڕایتس وۆچ ڕایگەیاند، لە ساڵی ٢٠١٥ وە کۆمپانیای سافر ناتوانێت تێچوونی چاککردنەوەی کەشتییە نەوتهەڵگرەکە دابین بکات، ئەوە بووەتە هۆی خراپبوون و ژەنهەڵهێنان و کەڵەکەبوونی بڕێک گازی مەترسیدار، کە ئەگەری تەقینەوەی زیاتر دەکات.\nڕۆژنامەکە ئاماژەی بەوەکردووە، ماوەی چەند ساڵێکە نەتەوە یەکگرتووەکان هەوڵی داوە هەڵسەنگاندنێکی هونەری و تەنکیکی بۆ کەشتە نەوتهەڵگرەکە بکات و چاککردنەوەی ساکار بۆ هەندێک لەبەشەکانی بکات، قۆناغی یەکەمی بریتی بووە لە خاڵیکردنەوەی نەوتەکە و ڕاکێشانی کەشتییەکە بۆ ناوچەیەکی ئارام، بەڵام حوسییەکان ڕەتیانکردەوە ڕێگە بەو کارە بدەن.\nڕۆژنامەی واشنتۆن پۆست لەزاری "ئیان رالبی" سەرۆکی کۆمپانیای جێبەجێکاری ڕاوێژکاری ئاسایشی دەریایی دەڵێت "حوسییەکان لە هەوڵی فرۆشتنی نەوتی خاوی ناو نەوتهەڵگرەکەن، کە بەهاکەی بە نزیکەی ٤٠ ملیۆن دۆلار مەزندە دەکرێت.\nڕۆژنامەکە ئاماژەی بەوەشکردووە، چەکدارە حوسییەکان لە هەوڵی ئەوەدان نەوتەکە وەک چەکێک بۆ سازشکردن لەدژی حکومەتی یەمەن بەکاری بهێنن.\nپسپۆڕان باس لەوە دەکەن ئەو مەترسییەی کە دزەکردنی نەوتی خاوی ناو ئەو نەوتهەڵگری سافر دروستیکردووە، دەکرێت کاریگەریی هەبێت لەسەر کۆمپانیا و دامەزراوەکانی پاڵاوتنی ئاو لەسعودیە، کە ئاوی خواردنەوە بۆ ملیۆنان هاوڵاتی دابین دەکات.\nجیری سیمبسۆن، یاریدەدەری بەڕێوەبەری بەشی ململانێ و قەیرانەکان لە ڕێکخراوی هیومان ڕایتس وۆچ دەڵێت "لەم دۆخەی ئێستای حوسییەکان، بەهۆی هۆکارە ستراتیژی و سەربازی و سیاسییەکانەوە، ژیانی ٣٠ ملیۆن کەس و سەرچاوەی ژیانیان و خۆشگوزەرانیان دەخاتە مەترسییەوە.\nمانگی ڕابردووش ڕێکخراوی نەتەوە یەکگرتووەکان هۆشداریدا لەمەترسی تەقینەوەی ئەو نەوتهەڵگرە، کە ڕەنگە ببێتە هۆی دزەکردن و لێچوونی زۆربەی هەرەزۆری نەوتەکەی بۆ ناو دەریای سور.\nئاژانسی ژینگەی سەربە نەتەوە یەکگرتووەکان ڕایگەیاند، هەر لێچوونێک دەبێتە مایە وێرانکردنی سیستمی ژینگەیی دەریای سور، کە نزیکەی ٣٠ ملیۆن کەس پشتی پێ دەبەستنن لەوانەش ١٢٥ هەزار ڕاوچی ماسی، ملیۆنک و ٦٠٠ هەزار هاوڵاتی کە لەکۆمەڵاگەکانیان پشت دەبەستن بە هاوکاریی مرۆیی.\nهاوکات نەتەوە یەکگرتووەکان جەخت لەوە دەکاتەوە، دزەکردنی نەوتی ناو کەشتییەکە دەبێتە هۆی وێرانکردنی ٥٠٠ کلیۆمەتر چوارگۆشە لەو زەوییە کشتوکاڵیانەی، کە لەلایەن نزیکەی ٣ ملیۆن جوتیاری یەمەنەوە بەکار دەهێنرێت، هەروەها وێرانکردنی ٨ هەزار بیری ئاو، دروستکردنی مەترسی لە پسبوونی هەوای ناوچەکە، کە نزیکەی ٨ ملیۆن کەس تیا دەژین.\nلە کۆتایی ڕاپۆرتەکەدا ڕۆژنامەکە ئاماژەی بەوەکردووە، کاریگەرییەکانی دەبێتە هۆی داخستنی هەردوو بەندەری حودەیدە و سلیف بۆ ماوەی شەش مانگ، هەروەها کاریگەریی دەبێت لەسەر توانای یەمەن لەسەر هاوردەکردن بەڕێژەی لە٩٠%، بە تایبەت با بەتەکانی خۆراک و کۆمەکە مرۆییەکان و کەلوپەلی بازرگانی، کە زۆر پێویستییەتی.


كامێراكەی 41 مێگا پێكسلە\nسەرەتا»مۆبایل»مۆبایلە هۆشمەندەكانى تر»كامێراكەی 41 مێگا پێكسلە\nچەند وێنەیەكی مۆبایلە نوێیەكەی كۆمپانیای مایزۆ دزەی كردۆتە نیو تۆری ئینتەرنیت و سەرچاوەكانی هەواڵ ئاماژە بەوە دەدەن كە كامێرای ئەو مۆبایلە نویە 41 مێگا پێكسلە .\nوا چاوەروان دەكریت مۆبایلە نوێكەی كۆمپانیای مایزۆی چینی ناوی ئێم ئێكس فایڤ بێت و زوومی كامێراكەیشی 41 مێگا پێكسڵ بیت .\nتایبەتمەندیەكانی ئەو مۆبایلە نوێیە لە شاشەیەكی پێوەر هەستیار بە قەبارەی 5 پۆینت 5 ئینج و یەكەی ڕێكخەری ناوەندی یاخود پرۆسێسەرەكەی لە جۆری میدیا تێك ئێم تی سكستی سێڤن ناینتی فایڤە و 8 ناوەكیە و بە تەكینكی بیگ لیتڵ دروست كراوە و خێرایەكەی 2 پۆینت 2 گێـگا هێرتزە .\nكوالیتی شاشەی ئەم مۆبایلە لە جۆری تو كەیە و میمۆری ناوەكی 4 گێگابایتەو ئۆپەرەیتنگ سیستەمی ئەندرۆید ووەشانی 5 ناسراو بە لۆلی پۆپی لەسەر جێگیر كراوە .\nشایەنی باسە بەهۆی بەرزی تایبەتمەندی و هەرزانی نرخەكەی ,وا چاوەروان دەكریت ئەم مۆبایلە نوێیە كێبڕكێ ی گالاكسی 6 ی كۆمپانیای سامسۆنگ و ئیچ تی سی وەن ئیم نانی كۆمپانیای ئیچ تی سی و ئایفۆن 6 و 6 پلەسی كۆمپانیای ئەپڵ بكات .\nبابەتەكانی پێشووترچەند زانیارییەكی سەرسوڕهێن سەبارەت بە تویتەر\nبابەتی دواتر گەرمی كۆمپیوتەرەكان دەتوانرێت بەكار بهیندرێت بۆ گەرم كردنەوەی ناو ماڵ\nناوازەترین پڕۆگرامی قورئانی پیرۆز ، شێوازی مصحف مەدینەی بەناوبانگە(هەموو سیستەمەکان)\nیەکەمین مۆبایل چوار کامێرایی دەردەچێت لەم ساڵدا\nئەگەر هەیە نۆکیا ٣٣١٠ مانگی چوار بڵاوبێتەوە وە بەرهەمەکانی تری نۆکیا مانگی ٥\nبەپێی راپۆرتێکی مالپەری Vtech بێت کاتی بڵابوونەوەی نۆکیا ٣٣١٠ـە لە مانگی ٤ــدا دەبێت کە وەک…\nلەلایەن Ehsan Faramarz 25/12/2018\nکۆمپانیای Xaimoi ئەمرۆ نوێترین بەرهەمی خۆی نمایش کرد بە ناوی -The Mi Play- لە ولاتی…\nتێك ئای 12-7-2016\nلەلایەن Tech Eye 26/07/2016\nئەندرۆید چیە؟لۆگۆکەی واتای چی دەگەیەنێت؟باسێکی کۆمپانیای ئەندرۆید\nلەلایەن Tech Eye 28/06/2016\nئاماده‌كردنى : RAHA HL\nچۆنیەتی دابەزاندنی سیدیا بێ كۆمپیتەر\nئەوانەی كێشەی تێكچوونی سیدیایان هەیە با ئەوانیش سەیری فیدیۆكە بكەن : تەنها بۆ ئەم ئامێرانە…\nچۆنیه‌تی هه‌نگاوه‌كانی P double MM


هۆکارى شەڕەکە چى بوو؟\nپۆلیسی سلێمانی ئاشکرایدەکات، لەسەر دۆسیەی كوشتنی گەنجێك مەفرەزەكانی بەشی پۆلیسی فریاكەوتنی سلێمانی دوو تۆمەتباریان دەستگیركردووە.\nبەڕێوەبەرایەتی گشتی پۆلیسی سلێمانی لە ڕاگەیەنراوێکدا کە وێنەیەکی دەست "ناس کورد" کەوتووە (30ی نیسانی 2021) ئاشکرایکردووە، شەوی ڕابردوو لەگەڕەكی ڕاپەرینی شاری سلێمانی لەئەنجامی دەمەبۆڵەی نێوان دوو دراوسێ دوكان شەرو ئاڵۆزی دروست بوو لەئەنجامدا خاوەنی یەكێك لە دوكانەكان (دوكانی ساردەمەنی ) كە بەچەقۆ هێرشی كرابووە سەروو بریندار بوو گیانی لەدەستدا.\nئاماژەى بەوەشکردووە، دەستبەجێ هێزەكانی بەشی پۆلیسی فریاكەوتن و بنكەی پۆلیسی ڕاپەڕین گەیشتنە شوێنی ڕوداوەكەو توانرا لەماوەیەكی كەمدا تۆمەتباری سەرەكی ڕوداوەكە كە هەڵاتبوو لەچەند گەڕەكێك لەولای شوێنی ڕوداوەكە لەلایەن بەشی پۆلیسی فریاكەوتنەوە دەستگیركرا كە خاوەنی كافتریەو تۆمەتبارێكی تریش كە هاوكاری كوشتنەكە بووە دەستگیركرا.\nپۆلیسی سلێمانی باسی لەوەشکردووە، لەئێستادا هەریەك لە تۆمەتباران (ك ، ع ، ع) لەدایكبوی 1990و (ژ ، ف ، ر) لەدایكبووی 1998 بەبڕیاری دادوەرو بەپێی ماددەی 405 لەیاسای سزادانی عیراقی ڕاگیراون و لێكۆڵینەوە لە گەڵیان بەردەوامە.\nپۆلیسى سلێمانى: دوو تۆمەتبار بە دراوى ساختەوە لە پێنجوێن دەستگیر کران\n2021.05.09 - 23:47


״لە هەموو كات زیاتر پێویستمان بە حیكمەت و سیاسەتەكانی سەرۆک مام جەلال هەیە״ – پەڕە 3 – Knwe.org\nسەرەکی » مانشێت » ״لە هەموو كات زیاتر پێویستمان بە حیكمەت و سیاسەتەكانی سەرۆک مام جەلال هەیە״پەڕە 3\n״لە هەموو كات زیاتر پێویستمان بە حیكمەت و سیاسەتەكانی سەرۆک مام جەلال هەیە״\nكۆسرەت رەسوڵ عەلی: مام جەلال چەتری كۆكەرەوەی هەموو عیراقییەكان بوو، ستراتیژ و پلانی عیراقێكی دیموكرات و فیدرال و پێكەوەژیانی داڕشتبوو\nلە ساڵیادی بوونی مام بە سەرۆك كۆمار\nئەمڕۆ شانزە ساڵ تێپەڕدەبێ بەسەر هەڵبژاردنی مام جەلال بە سەرۆك كۆماری عیراق، ئەو رۆژەی لە كەشێكی دیموكراسی و لەدوای رووخانی رژێمی بەعس، سەركردەیەكی كورد بوو بە یەكەم سەرۆك كۆماری كورد لەمێژوودا.\nلەم یادەدا، لەو رۆژەی كە مام جەلال-ی هەموو كورد، ئەو مام جەلال-ەی كە لێبووردنی بەعس تەنهاو تەنها ئەوی نەگرتەوە، بوو بە سەرۆك كۆماری عیراق و لەماوەی سەرۆكایەتییەكەیدا چەتری كۆكەرەوەی هەموو عیراقییەكان بوو، ستراتیژ و پلانی عیراقێكی دیموكرات و فیدرال و پێكەوەژیانی بەبێ جیاوازی داڕشتبوو و كاری بۆ دەكرد، خەونی بوو عیراقی دوای رووخانی رژێمی بەعس، عیراقێكی دیموكرات و فیدرال بێ و هەموو عیراقییەكان لە سایەیدا بحەسێنەوە.\nئەمڕۆ، كە ساڵیادی ئەم رووداوە گرنگە مێژووییە دەكەینەوە، لە كوردستان و عیراق لە هەموو كات زیاتر پێویستمان بە حیكمەت و سیاسەتەكانی مام جەلال هەیە و پێویستە هەموو هێز و لایەنە سیاسییەكان لەسەر مێزی گفتوگۆ كۆببنەوە و چارەسەری بنەڕەتیی كێشەكان بكەن و كوردستان و عیراق بگێڕینەوە سەر ئەو رێچكە راستەی كە مام جەلال و هەڤاڵەكانی خەباتمان بۆی كرد.\n6ی نیسان، ساڵڕۆژی هەڵبژاردنی مام جەلال بە سەرۆك كۆماری عیراق بە دەرفەت دەزانم بڵێم: ئەو رۆژە بۆ هەموو كوردێك مایەی شانازییە، بۆ من وەك هاوڕێ و هاوخەباتێك مایەی شانازییەكی گەورە بوو كە دوای ساڵانێكی زۆر لە خەبات مام جەلال-ی برا و هەڤاڵی خۆم لەسەر كورسیی سەرۆك كۆمار بینی، ئەو مام جەلال-ەی لە ئەشكەوت و گوند و دێهاتەكانی كوردستان خەباتی نهێنی دەكرد و دەجەنگاین لەپێناوی ئازادی و دیموكراسی و رزگاركردنی عیراق لە حوكمی دیكتاتۆری، دواجار مام جەلال بوو بە سەرەڕمی ئەو ئازادییە و یەكەم سەرۆك كۆماری كوردیش بوو ناوی چووە مێژووی بنیاتنانەوەی عیراق و رزگاركردنی كوردستان.\nسەرۆكی ئەنجومەنی باڵای سیاسی و بەرژەوەندیی یەكێتیی نیشتمانیی كوردستان\nبافڵ تاڵەبانی: دیموكراسی، تەبایی و پێكەوەژیان بناغەی سیاسەتی مام جەلال بووە و ئێمەش هەڵگری ئەو مەشخەڵە دەبین و لەسەر رێبازەكەی بەردەوام دەبین\nئەمڕۆ 16 ساڵ بەسەر هەڵبژاردنی سەرۆك مام جەلال وەك یەكەمین سەرۆك كۆماری كورد لە مێژووی عیراق تێدەپەڕێت.\nئێمە بە شانازییەوە یادی ئەو رۆژە پڕشكۆیە دەكەینەوە. 6ی نیسان بۆ ئێمە رۆژی وەفاداری و بەردەوامیمانە بۆ درێژەدان بە سیاسەتی حەكیمانەی مام جەلال، رۆژی بەرپرسیارێتیمانە بەرامبەر نەتەوەكەمان و هەموو ئەو بەها و بڕوایانەی مام بەرگریی لێكردوون.\nدیموكراسی، تەبایی و پێكەوەژیان بناغەی سیاسەتی مام جەلال بووە و ئێمەش هەڵگری ئەو مەشخەڵە دەبین. دیالۆگ و لێكتێگەیشتن ستراتیژی كاركردنمان دەبێت و لەسەر رێبازەكەی بەردەوام دەبین.\nعیراق بە دۆخێكی سەختدا تێدەپەڕێت، نەبوونی متمانە لەنێوان هێز و لایەنەكان و ئەنجامنەدانی دیالۆگێكی نیشتمانی لەپێناوی چارەسەركردنی كێشەكان، پێمان دەڵێت كە هەوڵەكانی سەرۆك مام جەلال لە رابردوودا چەند گرنگ بووە. ئەو چەترێك بوو بۆ هەموو عیراقییەكان و بە سیاسەتی حەكیمانەی خۆی هەمووانی بۆ مێزی گفتوگۆ بانگهێشت دەكرد. هەموولایەكیش ئەم راستییە دەزانن و شایەتی بۆ هەوڵی بێوچانی ئەو دەدەن لەپێناوی سەركەوتنی پرۆسەی سیاسی لە عیراق.\nسڵاو لە رۆحی پاكی سەركردە و رابەرمان مام جەلال و سەرجەم شەهیدانی كورستان.\nلاهور شێخ جەنگی: مام جەلال دەستی هاوكاری و ئاشتی و تەبایی بۆ هەمووان رادەكێشا و هەمیشە كاری بۆ بەهێزبوونی پێگەی كورد دەكرد لە بەغدا\nپەیامی هاوسەرۆك لاهور شێخ جەنگی لە ساڵیادی هەڵبژاردنی سەرۆك مام جەلال وەك سەرۆك كۆماری عیراق\nئەمڕۆ شانزە ساڵ تێپەڕ دەبێت بەسەر هەڵبژاردنی سەرۆك مام جەلال بە سەرۆك كۆماری عیراقی فیدراڵ، كە ئەو رووداوە وەرچەرخانێكی گرنگ بوو لە ژیانی سیاسیی عیراقی دوای دیكتاتۆری، بۆ گەلی كوردیش دەستكەوتێكی گرنگ بوو، كە بۆ یەكەم جار لە مێژوودا كوردێكی سیاسەتمەدار و مامۆستا و خەباتگێڕ و دیپلۆمات و شارەزا بە هەڵبژاردنێكی ئازادانە ببێت بە سەرۆك كۆماری عیراق.\nمامی گەورەمان بە حیكمەت و دانایی و پشوودرێژییەكەی، سەركەوتن و دەستكەوتی زۆری پێشكەش بە گەلەكەی كرد بە كورد و عەرەبەوە، توانی ببێتە نوێنەر و پارێزەری هەموو پێكهاتەكان، چەتری كۆكەرەوەی هەموو بیروڕا جیاوازەكان، پارێزەری دەستوور بوو، هەمیشە لەگەڵ یەكڕیزیی و تەبایی و سەقامگیری و پێكەوەژیان بوو، دیموكراسی و فیدراڵی كردە ناسنامەی عیراقی نوێ، هەربۆیە نازناوی (صمام الامان)ی لێنرا.\nلە ناوخۆشدا لەگەڵ یەكڕیزیی هەموو لایەنەكان بوو، دەستی هاوكاری و ئاشتی و تەبایی بۆ هەمووان رادەكێشا، هەمیشە كاری بۆ بەهێزبوونی پێگەی كورد دەكرد لە بەغدا، ئەو كاتەی مام سەرۆك كۆمار بوو، هەرێمی كوردستان گەشانەوە و بوژانەوەیەكی گەورەی بەخۆوەبینی. ئەمڕۆش كە بە شانازییەوە یادی ئەو رۆژە پرشنگدارە دەكەینەوە، ئێمە لە یەكێتیی نیشتمانیی كوردستان بەڵێن دووپات دەكەینەوە كە خوێندكاری رێبازە پیرۆزەكەی مامی گەورەمان بین، بیروباوەڕە نەگۆڕەكانی مام دەكەینە پلان و بەرنامە و هەنگاوەكانی كاركردنی سیاسیمان، ئێستاش لە هەموو كات زیاتر پێویستمان بە سیاسەت و رێبازەكەی سەرۆك مام جەلالە بۆ چارەسەركردنی كێشەكان. هانی هەموو لایەنەكان دەدەین كە كۆتایی بە ململانێ كەسی و بەرژەوەندییە حزبییەكان بهێنن و پێكەوە كار بكەین بۆ چەسپاندنی مافەكانی میللەتەكەمان و ژیانێكی شایستە و خۆشگوزەرانیان بۆ دابین بكەین.\n158 جار بینراوە


یەژاستار: پەکەکە ژنان و ژیانی ئازادی کۆکردووەتەوە – کوردی – RojNews.News\nیەژاستار: پەکەکە ژنان و ژیانی ئازادی کۆکردووەتەوە\n27/11/2021 - 10:43:32 am\nفەرماندەیی ناوەندیی یەژاستار ساڵیادی دامەزراندنی پەکەکە پیرۆز دەکات و دەڵێت، ژیانی ئازادانەی پەکەکە بووەتە هیوای ڕزگاریی بۆ گەلانی چەوساوە و ژنان و جیهان و لە ئێستادا ژنان لە دژی هەژموونی داگیرکەری کوردستان پێشەنگایەتی دەکەن و پەکەکە ژنان و ژیانی ئازادی کۆکردووەتەوە، دەشڵێن، داهاتوویەکی ئازاد بە خاوەندارێتییکردن لە پەکەکە و ڕێبەرایەتیی بەدی دێت.\nفەرماندەیی ناوەندیی یەژاستار لە ڕاگەیەنراوێکدا ٤٣مین ساڵیادی دامەزراندنی پارتى کرێکارانى کوردستان – پەکەکەی پیرۆز کرد.\nلە ڕاگەیەندراوەکەدا هاتووە، لە ٢٧ی تشرینی دووەمی ١٩٧٨دا، پەکەکە بۆ ڕاستی گەلی کورد، کە نکۆڵئی لێدەکرا، بە تێزی “کوردستان داگیرکراوە” دەستی بە تێکۆشان کرد، هەر لە سەرەتاوە بووە بزووتنەوەیەکى فیداکاریی و ماوەی ٤٤ ساڵە حزبەکەمان بە تێکۆشانی ئازادیی بووە بە دینامیکی سەرەکی کوردستان و ڕۆژهەڵاتی ناوەڕاست.\nیەژاستار دەڵێت: پەکەکە لەدژی بیری دواکەوتوویی و تاریک خەباتی کردووە و ئەو بیروبۆچوونە دواکەوتوانەی لە کوردستان وەدەرنا و ڕێگای بۆ بیری ئازادیی کردووەتەوە، پەکەکە ئەو ڕاستییەی ئاشکرا کرد، کە پێشەنگی دەکات و داهاتوویەکی ئازاد بە خاوەندارێتیکردن لە پەکەکە و ڕێبەرایەتی بەدی دێت.\nسەبارەت بە گرنگى دروستبونى پەکەکە ئاماژەى بەوەکردووە، پارادایمی ژیانی ئازادانەی پەکەکە بووەتە هیوای ڕزگاریی بۆ گەلانی چەوساوە و ژنان و جیهان و بووەتە هۆشیاریی مرۆڤایەتی، کە هەزاران ساڵە بێهۆشکراوە و مرۆڤایەتی لەگەڵیان فێربوو، کە دەتوانێت لە زنجیرەکان خۆی ڕزگار بکات و سەرهەڵدانی ژنان و کۆمەڵگا و مرۆڤایەتییە کە لاوازکرابوون و ڕاپەڕینی ئەو کەسانەن، کە هەوڵی سەرکوتکردنیان دەدرا وەک ئاوێک گەیشتووەتە دارێک، کە بەرەو وشکبوونەوە دەڕوات.\nلە بەشێکى دیکەى ڕاگەیەندراوەکەدا لەبارەى ڕۆڵى ژنان لە ناو پەکەکەدا باس لەوەکراوە، ژنان لەئێستادا لە دژی هەژموونی داگیرکەری کوردستان پێشەنگایەتی دەکەن و پەکەکە ژنان و ژیانی ئازادی کۆکردوەتەوە و ژنانی کورد بوونی خۆیان تێدا دۆزیوەتەوە و بە ئیرادەی سەربەخۆی خۆیان خۆیان کردووە بە سوپا و پێشەنگایەتی هەموو ژنانی جیهان دەکەن و هەموو ئەو ژنانەی دەچنە ڕیزی پەکەکە، بەشداری بیرۆکەی ئازادی دەکەن، چونکە حزبی هەبوونه و هەروەها مسۆگەری ئەو شتەیە، کە ژنان دەتوانن لە داهاتوویەکی ئازاددا بژین.\nیەژاستار ڕاشیگەیاندووە، لە ٤٣هەمی ساڵیادى پەکەکە لە زەندۆرا، مام ڕەشۆ، ئاریس فارس و گردی سوور و بۆتان و هەروەها هێزە داگیرکەرەکانی لە چیاکانی کاتۆ تێکشکاند، گورزی سەختى لەو هێزانە لە سەرحەد دا و هەروەها لە ڕۆژاڤا و شەنگال خۆسەری دامەزراند و بەرخۆدانى هێزەکانمان لە وەرخەلێ و تابوری عەرەب وای کرد، کە سوپای ئەو دەوڵەتە داگیرکەرە، کە شەڕی دڕندەیی دەکات شکست بهێنێت.\nلەبارەى ڕۆڵ و گرنگى ڕێبەرى گەلى کورد عەبدوڵا ئۆجالان یەژاستار ئەوەى خستووەتەڕوو، دەوڵەتە داگیرکەرەکان خۆیان وەک هێزی خودایی لەسەر کۆمەڵگا سەپاندبوو و هەوڵیاندەدا کۆمەڵگا ناچار بکەن باوەڕ بە حەقیقەتی ساختە بکەن، بەڵام ڕێبەر ئاپۆ و پەکەکە نیشانی جیهانیاندا، کە چەند ئەو یاریانە لاوازن لەو بەرخۆدانەدا، کە ماوەی ٥٠ ساڵە ڕێبەر ئاپۆ و پەکەکە بەڕێوەی دەبەن، دەمامکی دەوڵەتی تورکی داگیرکەریان داکەند و ڕووی ڕاستەقینەی دەوڵەتی داگیرکەری تورکیان ئاشکراکرد و ڕووخانی داگیرکاری لە کوردستان، کە لە ٢٧ی تشرینی دووەمەوە دەستی پێکرد بە بەرخۆدانی ئیمرالی گەیشتە بەرزترین ئاستی خۆی.\nلە کۆتای ڕاگەیەندراوەکەدا یەژاستار دەڵێن، پەکەکە دیاری ڕێبەر ئاپۆیە بۆ ئێمەی ژنان و ئەو دیارییەی، کە لە ڕێبەر ئاپۆوە بە دەستمان گەیشتووە، وەک چاوەکانمان دەیپارێزین و گرنگی پێ دەدەین و گەشەی پێدەدەین و کاری سەرەکیمان وەک یەژاستار پاراستنی پەکەکە و دەستکەوتەکانیەتی و بۆ ئەو مەبەستەش بە دەڵێین، “هەتا ئێسکەکانمان بتوێتەوە شەڕ دەکەین” و بە دڵنیاییەوە تێکۆشانمان بە سەرفرازی دەگاتە ئامانج.”\n٤٣ ساڵ بەر لە ئێستا و لە ڕۆژى ٢٧ – ١١ – ١٩٧٨، پارتى کرێکارانى کوردستان – پەکەکە دامەزرا و ئەمڕۆ پێینایە ٤٤مین ساڵی تەمەنیەوە.


بەريتانيا و ئەمەريكا و ئوستراليا رێككەوتنێكى ئەمنییان دژ بە چين واژۆکرد\n2816 جار خوێندراوەتەوە\nهەریەکە لە بەریتانیا، ئەمەریکا و ئوسترالیا گەیشتنە رێککەوتنێکی ئەمنیی تایبەت کە بەگوێرەی رێكکەوتنەکە، تەکنەلۆجیای پێشکەوتوو لە بواری بەرگریدا کە زانیاری تەکنیکی ئەو ژێر دەریایانەی کە بە وزەی ئەتۆمیی کاردەکەن لە خۆدەگرێت و لەنێوان خۆیاندا دابەش دەکەن.\nبۆریس جۆنسۆن سەرۆکوەزیرانی بەریتانیا، جۆ بایدن سەرۆکی ئەمەریکا و سکۆت مۆریسۆن سەرۆکوەزیرانی ئوسترالیا، لە راگەیەندراوێکی ھاوبەشدا، دەستپێکردنی ھاوبەشییەکی نوێی ئەمنییان بە ناوی "Aukus" کە لە کورتکراوەی ناوی ھەرسێ وڵات پێکھاتووە ئاشکرا کرد.\nبەگوێرەی راگەیەندراوەکەی هەر سێ وڵات، پاڵپشتیی کەشتیگەلیی شاھانەی ئوسترالیا دەکرێت بۆ بەدەستھێنانی ئەو ژێردەریایانەی کە بە وزەی ئەتۆمیی کاردەکەن و بەدەستھێنانی ژێردەریای ئەتۆمی لەلایەن ئوسترالیاوە، پاڵپشتی دەکات لە سەقامگیریی لە زەریای ھێمن و زەریای ئەتلەسی و بۆ پاڵپشتیکردنی بەھا ھاوبەش و بەرژەوەندییەکانی ئەو وڵاتانە بەکاری دەھێنێت.\nهاوکات، لەراگەیەندراوە هاوبەشەکەى هەر سێ وڵاتدا هاتووە، ئامانجییان ئەوەیە "بەزووترین کات" ئوسترالیا، بتوانێت ئەم توانایە بەکاربھێنێت و ئەوەشی خستووەتەڕوو کە جگە لەو رێککەوتنە کار لەسەر تواناکانی بواری ئەلیکترۆنی، ژیریی ئەلیکترۆنی و توانای ژێردەریاکان دەکرێت.\nلەلای خۆیەوە بۆریس جۆنسۆن سەرۆکوەزیرانی بەریتانیا، رێککەوتنەکەی بە "ھاوپەیمانیی سروشتیی" ناوبرد و جەختی لەوەش کردەوە،"ھەرسێ وڵاتەکە لە ھەموو کات زیاتر لەیەک نزیک بوونەتەوە و ئەم ھاوبەشییە، بۆ بەرگریکردن لە بەرژەوەندییەکانمان و پارێزگاریکردن لە مافەکانمان تاکو دێت گرنگتر دەبێت".\nهەر سێ وڵات کۆکن لەسەر ئەوەی کە بۆ بەرگریکردن لە بەرژەوەندییەکانیان لە ناوچەی زەریاکانی ھێمن-ئەتڵەس لە بەرامبەر ھێزی سەربازیی چین کە لە پەرەسەندندایە، رێککەوتنەکە خاوەنی گرنگییەکی گەورەیە.\nهەر بەگوێرەی راگەیەندراوەکەی هەر سێ وڵاتەکە، لە بەرامبەر زیادبوونی ھەژموونی چین، کەشتیی فڕۆکەھەڵگری (HMS Queen Elizabeth)ی بەریتانی لە ناوچەی زەریاکانی ھێمن-ئەتڵەسی جگیرکراوە.


لە سلێمانی دوو گازینۆ و هۆڵی بلیارد دادەخرێن - تۆڕی میدیایی خەڵک\nلە سلێمانی دوو گازینۆ و هۆڵی بلیارد دادەخرێن\nبەهۆی هەبوونی نەوجەوان لە شوێنەكانیاندا، لیژنە هاوبەشەكانی قائیمقامیەتی سلێمانی گازینۆ و هۆڵی بلیاردی (CD) و گازینۆی تاسڵوجە دادەخات.\nقائیمقامیەتی سلێمانی لە ڕاگەیەنراوێكدا ئاماژەی بەوەكردووە، ئەمڕۆ لیژنەی بەكرەجۆی سەر بەلیژنە هاوبەشەكانی قائیقمامیەتی سلێمانی، بەهۆی هەبوونی نەوجەوان له شوێنەكانیاندا، بەفەرمانی قائیمقامی سلێمانی هەردوو گازینۆ و هۆڵی بلیاردی (CD) و گازینۆی تاسڵوجە دادەخرێت.\nڕاشیگەیاندووە، بەپێی ڕێنماییەكانی كاركردن، پێویستە خاوەن شوێنەكە ڕێگری لە منداڵی نەوجەوان و تەمەن خوار (18) ساڵ بكات بۆ شوێنەكەی بەپێچەوانەوە ڕووبەڕووی ڕێكارە یاساییەكان دەكرێتەوە.\nلەكاتی هەبونی گومان یان بۆ گەیاندنی سكاڵا و زانیاری بەقایٔیمقامیەتی سلێمانی و لیژنە هاوبەشەكان، پەیوەندی بە ژمارە مۆبایلی (07708677777)ـەوە بكەن.\nسۆران.. منداڵێكی چوار ساڵان خنكا\nپەک کەوتنی هێلکەدان لە خانماندا چییە؟ و بۆچی روودەدات؟\nخەڵك- بەهۆی پابەند نەبون بەمەرج و رێنماییەكانی كاركردن، لیژنە هاوبەشەكانی قائیمقامیەتی سلێمانی كارگەی شیرینی دێرین لەگەڕەكی كانی ئاسكان دادەخات.…\nكافتریای ئارۆس داخرا\nخەڵك- قائیمقامیەتی سلێمانی ئاشكرایدەكات، بەهۆی پابەندنەبوون بەمەرج و ڕێنماییەكانی كاركردن و نەبونی مۆڵەت، لیژنە هاوبەشەكانی قائیمقامیەتی سلێمانی…\nخەڵك- قائیمقامیەتی سلێمانی ڕایدەگەیەنێت، لیژنە هاوبەشەكان ئوتێل بەغدادی نوێی داخست. (زیاتر…)\n03 ئازار 2021 7.21 pm\nخەڵك- قائیمقامیەتی سلێمانی ئاماری كار و چالاكی مانگی ڕابردوی لیژنە هاوبەشەكانی قائیمقامییەتی سلێمانی بڵاودەكاتەوە…\n08 مارس 2022 6.20 pm\nخەڵك- بەهۆی هەبونی پاشەڕۆی قرتێنەرەكان و پابە‌ندنەبون بەمەرج و ڕێنماییەكانی كاركردن لیژنە هاوبەشەكانی قائیمقامیەتی…


زانیاری لەسەر تۆپی باسکە - Kurd Bet - Kurdbet\nHome - Uncategorized - زانیاری لەسەر تۆپی باسکە\nزانیاری لەسەر تۆپی باسکە\nیاری تۆپی باسکە بریتیە لە یاریەکی تیم (کۆمەڵ) کە دوو یانە یاخود هەڵبژاردە بەرامبەر یەک یاری دەکەن و هەر تیمێک لە ناو یاریگادا 5 یاریزانی سەرەکی هەیە، هەردوولایان پارێزگاری لە گۆڵی باسکەی تایبەت بە خۆیان دەکەن و هەوڵ دەدەن زۆرترین خاڵ تۆمار بکەن، گۆڵی باسکە بریتیە لە حەلەقەیەکی بەرز کە بەرزیەکەی لە (3 مەتر) پێکدێت و لەسەر بۆردێک چەسپێنراوە، ئەم یاریە لە هۆڵی داخراوی تایبەتدا دەکرێت و هەندێ جاریش لە کەشی کراوەدا کە پێی دەوترێت باسکەی کۆڵان، لێرەدا لە کورد بێت بە کورتی باسێکی ئەم یاریە دەکەین و زانیاری لەسەر تۆپی باسکە دەبەخشین.\nمێژووی یاری تۆپی باسکە\nچیرۆکی ناونانی تۆپی باسکە ( Basketball)\nگرەوی تۆپی سەبەتە\n1. چۆن گرەو لەسەر یاریەکانی NBA دابنێیت؟\n2. ئایا یاری تۆپی سەبەتە لە هەرێمی کوردستان هەیە؟\n3. کام ماڵپەڕ باشترینە بۆ دانانی گرەو؟\nلە دیسەمبەری 1891 پرۆفیسۆری کەنەدی لە بواری پەروەردی جەستە جەیمس ناسیمیس (James Naismith) دەیویست کە پۆلی جیمناستیکی خوێندکاران بتوانن لە ڕۆژی بارانیشدا چالاکیەکیان هەبێت، هەر بۆیە یاری تۆپی باسکەی بەرهەم هێنا کە لە سەرەتادا بە هەمان تۆپی یاری تۆپی پێ دەکرا، یاریزانان دەبوو بە دوای یەکدا بگەڕێن و تۆپ بدەن بە یەکتری تا دواتر لە حەلەقەیەکدا گۆڵ تۆمار بکەن، بەڵام بۆ هەموو خاڵ تۆمارکردنێک چونکە داخراو بوو بۆردی باسکە دەبوو یەکێک تۆپەکە دابگرێت، هەر بۆیە بە زووی بیر لەوە کرایەوە کە بکرێت بە شێوەیەک کە تۆپەکە بێتە خوارەوە و کێشەی نەبێت.\nفرانک ماهان، کە یاریزانێکی ئەم یاریە نوێیە بوو، لە سەرەتایی 1892 دا لە پرۆفیسۆر جەیمسی ناسیمیس پرسی کە ئایا بەتەمایت ناوی ئەم یاریە بنێیت چی؟ بەڵام لەوێدا وتی تا ئێستا بیرم لە ناونانی نەکردۆتەوە و تەنیا تەرکیزم لەسەر یاریەکەیە، کە لە وەڵامدا فرانک پێی وت ناوی بنێ تۆپی ناسیمیس! پرۆفیسۆر لەوێدا پێکەنی و وتی ئەوە یاریەکە لەناو دەبات، بەڵام ماهان ئەوکات وتی : “بۆ ناوی نەنێیت تۆپی سەبەتە (basketball)؟” ناسیمیسیش لە هەمان کاتدا وتی : “تۆپ و سەبەتەمان هەیە! کە وابێ هەست دەکەم ناوێکی گونجاو بێت!” هەر بەو شێوازە ناوی یاری تۆپی سەبەتە لێنرا.\nهەرچەندە لە ئێستادا باسکە لە سەرانسەری جیهاندا دەکرێت لە هەردوو ئاستی پیاوان و ئافرەتان هەروەها پاڵەوانێتی جیهانی و کیشوەری تایبەت بە هەڵبژاردەکان هەیە و لە هەندێ وڵات گرنگیەکی یەکجار زۆری هەیە، بەڵام پێویستە ئاماژە بە خولی باسکەی ئەمریکا بکەین ناسراو بە NBA، لە ئەمریکادا باسکە دووەم بەناوبانگترین وەرزشە و خەڵاتی نایابی لەسەرە و هەروەها یاریزانانی خولەکە خاوەنی موچەی خەیاڵین و بە دەوڵەمەندترین یاریزانەکانی جیهان دادەنرێن، خولەکە لە 1946 دروستکراوە و هەردوو یانەی لۆس ئەنجلۆس لەیکەرس و بۆستۆن سەڵتیک زۆرترین جار پاڵەوان بوون بە (17)جار، 30 یانە ڕکابەری لە بەرامبەر یەک دەکات کە 29 دانەیان سەر بە ئەمریکایە و تەنیا یەک یانە لە کەنەداوە بەشدارە کە بریتیە لە تۆرۆنتۆ راپتەر، بەڵام لەگەڵ هەموو ئەم بەناوبانگیەشدا خولەکە ماوەی چەند ساڵێکی کورتە کە بینەرانی کەم دەکات و ڕەنگە لە کۆتاییدا ئەگەر گۆڕانکاری تێدا نەکرێت ببێتە هۆی زەرەر و زیانێکی زۆر بۆ ناوبانگی خولی NBA.\nوەک هەموو وەرزشە بەناوبانگەکانی تری جیهان وەک گرەوی تۆپی پێ، تۆپی سەبەتەش گرەوی تایبەت بە خۆی هەیە لە ئێستادا لە سەرجەم ماڵپەڕەکانی گرەوکردنی وەرزشی، دەتوانیت گرەوی خۆت دابنێیت لەسەر تیمی دڵخوازت یاخود تەنانەت گرەوی تۆپی باسکە و تۆپی پێ تێکەڵ بکەیت بە یەکەوە بۆ ئەوەی پۆینتێکی بەرز بەدەست بهێنیت، ئەگەر خولیای تاقی کردنەوەی گرەوی تۆپی سەبەتەت هەیە دەتوانیت لە ماڵپەڕە بەناوبانگەکانی وەک بێت فیناڵ گرەوی خۆت دابنێیت.\nلە ڕێگەی گازینۆکانی ئۆنلاین و ماڵپەڕەکانی دروستکەری گرەو دەتوانیت گرەوی خۆت لەسەر خولی NBA و هەر خولێکی تر پاڵەوانێتیەکی تری تۆپی سەبەتە دابنێیت.\nبۆ چەندین ساڵە، یانەکان تیمی تۆپی سەبەتە دروست دەکەن و بەشداری پاڵەوانێتیەکان دەکەن، هەروەها چەند یاریزانێکی کورد لە هەڵبژاردەی عێراقدا هەن کە ڕکابەری لەگەڵ وڵاتانی ئاسیا و عەرەب دەکەن، بەڵام بە گشتی هەندێ جار خەمساردی پێوە دەبینرێت بۆ بەرەوپێش بردنی.\nئێمە لە کورد بێت، پێداچونەوەمان بۆ چەندین ماڵپەڕ و گازینۆی ئۆنلاین کردووە و دەتوانیت لەوێ بیانبینیت و هەڵسەنگاندنەکان بەراورد بکەیت.


حكومەتی هەرێم قەرەبوی زیانلێكەوتوانی دەربەندیخان دەكاتەوە\nسەرۆكی حكومەتی هەرێم ڕایدەگەنێت، حكومەت قەرەبوی زیانلێكەوتوانی بومەلەرزەكەی دەربەندیخان دەكاتەوە و ئاماژە بەوەش دەكات، حكومەت لیژنەیەكی بۆ خەمڵاندنی زیانەكان پێكهێناوە.\nئەمڕۆ سێشەممە، هەریەكە لە (نێچیرڤان بارزانی)، سەرۆكی حكومەتی هەرێمی كوردستان و (قوباد تاڵەبانی) جێگری، لەگەڵ (د.رێكەوت حەمەڕەشید) وەزیری تەندروستی و (نەورۆز مەولوود) وەزیری شارەوانی (د.پشتیوان سادق) وەزیری پەروەردە و (عەبدولستار مەجید) وەزیری كشتوكاڵ و سەرچاوەكانی ئاو، سەردانی قەزای دەربەندیخان یان كرد و لەنزیكەوە زیانلێكەوتوانی بومەلەزەكەی ئەو قەزایەیان بەسەركردوە.\nبەپێی ئەو زانیاریانەی لە دەربەندیخانەوە دەست (كورد میدیا) كەوتووە، سەرۆكی حكومەتی هەرێم بەڵێنی ئەوەی داوە هەر كەسێك خانووی رووخاوە و زیانی بەركەوتووە، یاخود زەرەرمەند بووە، ئەوا حكومەتی هەرێم قەرەبوونیان دەكاتەوە و لە جاران باشتر خانووەكانیان بۆ دروستدەكاتەوە.\nهاوكات بە پێی زانیاریەكان، بەمەبەستی قەرەبوكردنەوەی زیانلێكەوتون، حكومەتی هەرێم لیژنەیەكی بۆ خەمڵاندنی ئەو زیانانە پێكهێناوە و بڕیارە كۆبوونەوەی ئەمڕۆی یەكە ئیدارییەكان لەگەڵ نێچیرڤان بارزانی و شاندەكەی یاوەری راپۆرتی زیانەكانیان رادەست بكرێت.\nبەپێی زانیاریە سەرەتاییەكان، زیانەكانی قەزای دەربەندیخان بەهۆی روداوی بومەلەرزەكەی 12ی تشرینی دووەمەوە، بریتی دەبێت لە (تێكڕای زیانەكانی بەنداوی دەربەندیخان بە 12 ملیۆن دۆلار خەمڵێندراون و زیانەكانی كەرتی تەندروستی بە ملیارێك و 600 ملیۆن دینار خەمڵێندراون و كڕینی غەتاسێكی ئاو بۆ دابینكردنی ئاوی خواردنەوە بە 280 ملیۆن دینار خەمڵێندراوە، نۆژەنكردنەوەی خانووی هاونیشتمانیان، تاوەكو ئێستا زیانەكان بەوردی دەستنیشان نەكراون".\nهاوكات لەئێستاشدا دوو شاندی ئەمەریكی و ئیتاڵی بەمەبەستی خەمڵاندنی زیانەكانی بەنداوی دەربەندیخان، گەیشتونەتە ئەو بەنداوە.


Home›هەواڵ›جیهان›هەموو زانیارییەک دەربارەی دەرمانە هەرزانەکەی کۆرۆنا بزانە\nرێککخراوی تەندروستی جیهانی سەرکەوتنی توێژەرانی بەریتانی پشتراستکردەوە لەسەر دۆزینەوەی دەرمانێک بۆ رووبەڕووبوونەوەی ڤایرۆسی کۆرۆنا بەناوی (دیکسامیسازۆن) کە سەر بەخێزانی ستیرۆیدەکانە، و تا ئێستا رۆڵ و کاریگەری خۆی بینیوە بۆ رووبەڕووبوونەوەی کۆرۆنا لەسەر ئەو کەسانەی کە بۆیان بەکارهاتووە.\nبەرێوەبەری گشتی رێکخراوی تەندروستی جیهانی ئەم چارەسەرە ستیرۆدییە مەترسی گیانلەدەستدان لەسەر ئەو کەسانە کەمدەکاتەوە کە بەهۆی ڤایرۆسی کۆرۆناوە لەژێر ئامێری هەناسەدانی دەستکردان، بەهەمانشێوە بۆریس جۆنسۆن سەرۆک وەزیرانی بەریتانیا ئاماژەی بەوەکرد کە ئەم دەرمانە توێژینەوەی تەواوی لەسەرکراوە، لەکاتی روودانی هەر شەپۆلێکی دووەمی ڤایرۆسی کۆرۆنا راستەوخۆ دەتواندرێت بەکاربهێندرێت.\nئەم دەرمانە پێشتر بوونی هەبووە و لە خێزانی ستیرۆدەکانە، لە شەستەکانی سەدەی بیستەمدا بەکارهاتووە بۆ ئەونەخۆشخانەی کە رەبوویان هەبووە یاخود هەوکردنی جومگە یاخود، یاخود رۆماتیزمە. وەک سکای نیویزی بەریتانی ئاماژەی پێدەکات ئەم دەرمانە لە هەندێک حاڵەتدا بۆ شێرپەنجەی مێشکیش بەکاردێت.\nنرخی ئەم دەرمانە نزیکەی 50 دۆلاری ئەمریکیە\nزیانە لاوەکییەکانی چیین؟ زۆر کەس پرسیاری ئەوە دەکەن کە ئایا زیانی لاوەکی ئەم دەرمانە چییە لەسەر جەستەی مرۆڤ؟، لێرەدا پەیمانگای پزیشکی بریتانی وەڵامی ئەم پرسیارە دەداتەوەو و ئاماژە بەوە دەکات کە هەموو دەرمانێک کاریگەری لاوەکی لەسەر جەستەی مرۆڤ دەبێت دەرمانی دیکسامیسازۆن دوای بەکارهێنانی رەنگە کەمێک جەستە کۆنترۆڵی خۆی لەدەستبدات، قەبزی، فشاری خوێن، سەرگێژخواردن، ئازاری گەدە، کەمخەوی، زیادبوونی کێش. بەڵام ئەم نیشانانە لە کەسێکەوە بۆ کەسێکی دیکە جیاوازەو رەنگە هەندێک کەس هیچ نیشانەیەکیان تێدا دەرنەکەوێت.\nجوتيار عادل: بەشێک لەو کۆچبەرانەی رۆشتوون خەڵکی ناوچە جێناکۆکەکانن


"خۆتان بۆ جەنگ ئامادە بکەن" - پرس میدیا\nHome جیهان سڵایدشۆو هه‌واڵ "خۆتان بۆ جەنگ ئامادە بکەن"\n"خۆتان بۆ جەنگ ئامادە بکەن"\nپرس میدیا 10/16/2020 08:14:00 pm جیهان, سڵایدشۆو, هه‌واڵ,\nلەمیانی بەسەركردنەوەی بنكەیەكی سەربازیی وڵاتەكەی، شی جین بینگ سەرۆكی چین داوای لە سوپا كرد هەموو بیركردنەوە و وزەیەكیان لەپێناو ئامادەكاری بۆ جەنگ تەرخان بكات.\nئاژانسی هەواڵی فەرمیی (شینخوا)ی چین بڵاویكردەوە، سەردانەكەی سەرۆكی وڵاتەكەیان ڕۆژی سێشەممە بۆ پشكنینی هێزی پیادەی دەریایی سەر بە سوپا لە شاری “چاوچو” ئەنجامدراوە و تێیدا داوای لە سەربازەكان كردووە لەوپەڕی ئامادەباشی و دڵسۆزیدابن.\nشی جین بینگ ئامادەكاری بۆ جەنگەكە ڕووننەكردووەتەوە، كە لەگەڵ كێ دەبێت و كەی دەبێت، بەڵام لەم ماوەیەی ڕابردوودا پەیوەندییەكانی چین لەگەڵ ئەمریكا گرژی تێكەوتووە و بەهۆی كۆرۆناشەوە ململانێكە زیاتر قوڵبووەتەوە.\nBy پرس میدیا at 10/16/2020 08:14:00 pm


هێرشکرایە سەر بنکەی سەربازی کەی وەن لە کەرکوک\n- 2/13/2020 9:24:00 PM 8393 جار خوێندراوەتەوە\nسەرچاوەیەکی ئەمنی رایگەیاند، ئەمشەو بە موشەک لە جۆری کاتیۆشا هێرشکراوەتە سەر بنکەی سەربازی کەی وەن لە کەرکوک، کە سەربازانی ویلایەتە یەکگرتوەکانی ئەمریکای تیادایە.\nسه‌رچاوه‌یه‌كی تایبه‌تی ئه‌منی لە کەرکوک رایگه‌یاند، ئه‌مشه‌و له‌رێگه‌ی لایه‌نێكی نه‌ناسراوه‌وه، موشه‌كێك له جۆری كاتیۆشا ئاڕاسته‌ی سه‌ربازگه‌ی "كه‌ی وه‌ن" کراوە کە سەربازانی ئه‌مریكای تیادایە.\nدوای كه‌وتنه‌خواره‌وه‌ی موشه‌كه‌كه، فڕۆكه‌ی جه‌نگی ئه‌مریكا به‌رزبوه‌ته‌وه و به‌سه‌ر ئاسمانی شاری كه‌ركوكدا ده‌سوڕێنه‌وه\nئاماژەی بەوەشکرد، له دوای كه‌وتنه‌خواره‌وه‌ی موشه‌كه‌كه، فڕۆكه‌ی جه‌نگی ئه‌مریكا به‌رزبوه‌ته‌وه و به‌سه‌ر ئاسمانی شاری كه‌ركوكدا ده‌سوڕێنه‌وه، تا ئێستاش هیچ زانیاریه‌ك له‌باره‌ی زیانه گیانیه‌كانی ئه‌و موشه‌كه ئاشکرا نەکراوە.\nئەوە دوەمجار بە موشەک هێرشدەکرێتە سەر بنکەی سەربازی "کەی وەن" کۆتایی ساڵی رابردوش هه‌شت گوللـه هاوه‌ن ئاڕاسته‌ی سه‌ربازگه‌کە کرا


گرفتاربوونی سۆزداریانەی ستەملێکراو بۆ ستەمکار | KURDPLAT\nگرفتاربوونی سۆزداریانەی ستەملێکراو بۆ ستەمکار\nکوردپلات 8/12/2020 06:48:00 ص ليست هناك تعليقات\nدكتۆرە ئاڤێستا كەمال\nگرفتاربوونی سۆزداریانەی ستەملێکراو بۆ ستەمکار (لە پەراوێزی مەرگی سێوان و منداڵەکانیدا)\nئەو پەیوەندییەی ئاشکرایە بۆ هەموان ئەوەیە ، کە دەبێت ستەملێکراو هەمیشە لە پەیوەندییەکی دژدابێت لەگەڵ ستەمکار واتا دەبێت ڕقلێبوونەوە یان بەرپەچدانەوەیەک هەبێت لە ستەملێکراوەوە بو ستەمکار ، بەڵام هەموکات ئەم تێڕوانینە بەو شێوەیە نییە یان ڕاستتر بڵێن مەرج نییە هەمیشە ستەملێکراو ڕقی لە ستەمکار ببێتەوە ،بەڵکو هەندێکجار ستەملێکراو لە ڕووی سۆز و بەزەی پێداهاتنەوەوە تەنانەت پاساوبۆهێنانەوە گینگڵدەبێت لەگەڵ ستەمکارەکەیدا و بارێکی دەروونی جیاواز لە پێشبینیکراوی تووشدێت بەم بارەش دەگوترێت کۆنیشانەکانی ستۆکهۆڵم (Stockholm syndrome ) بە پێی ئەم بارە دەروونییەش کەسێک کە ستەمی دەربارە دەکرێت هاوسۆز دەبێت لەگەڵ ستەملێکارەکەیدا ( نامەوێت لێرەدا زۆر لەسەر لایەنە تیۆرییەکەی بدوێم ) ، ئەوەی گرنگە ئەم بارە کۆنیشانەییە دەتوانین پەیوەندی کۆمەڵ و دەسەڵاتدارانی لە لایەک پێبخوێنینەوە لە لایەکی تریش ئەو نەهامەتیانەی ، کەبەسەر ئافرەتدا دێت ڕۆژانە لەم کۆمەڵگایەدا پێیهەڵبسەنگێنین .\nسەرەتا بە ڕوانین لە بارودۆخی ئافرەت لەم کۆمەڵگەیەدا دەستپێدەکەین،کە زۆرینەی ئافرەتان ( ناڵێین هەمووی چونکە هەموو پیاوان ستەمکار نین و ئەو ئایدیایەش شکستخواردوە ، کە پێی وابێت هەموو ژن فریشتەن و هەموو پیاوانیش شەیتانن ) گیرۆدەی دەست ئەو پیاوانەن ، کە لە ژیانیاندان ئیتر ئەگەر خۆشبەختبێت باوک ، برا یان مێرد دەستیان لە بینیدا دەبێت خۆ ئەگەر بەدبەختییەکەی زیاتریش بێت مام ، خاڵ و زاکان دەبنە مۆتەکەی ژیانی ئافرەتیش بۆ بەرگریکردن و هەڵکردن لەگەڵ ژیان ناچارن خۆیان بگونجێنن یەکێکیش لە میکانیزمەکانی خۆ گونجاندن بریتییە لە درووستکردنی هاوسۆزی لەگەڵ ئەوانەی ستەمی لێدەکەن بۆ ئەمەش هەمیشە لە کاتێک ستەمێکی لێدەکرێت هەوڵدەدات خۆی وەک تاوانبار ببینێت و ستەملێکارەکەشی وەک پێوانەی هەق واتە ، گەر ئەم هەڵەی کردبێت یان نا، هەق بە ستەمکارەکەی دەبێت و ئەم شایانی ئەوەیە ، کە پێیدەکرێت هەندێکجار ئەم خۆگونجاندنە زۆر لەسەر دەروونی ئافرەت دەکەوێت و لە هاوکێشەکەدا ئەم هیچ ژمارەیەک نابێت و زیاتر لەوەش ئەو فشارەی کۆی کۆمەڵ بۆی دێنن وەک فشارێکی دەرەکی باری دەروونی تێکدەدات و دەچێتە دۆخێکەوە ،کە مردن ئەو ئامانجەیە دەبێت پێی بگات لە نێوان مەرگی کۆمەڵایەتی و مەرگی جەستەدا مەرگی جەستە هەڵدەبژێرێت هەربۆیە ئافرەتی کورد زۆر بە ئاسانی دەستیی دەچێتە سووتاندنی خۆی ،کە بە ئازارترین مەرگە لەبەرئەوەی سووتانی ناوەوە و دەروونی بە ئازارترە لە سووتانی جەستەی ، ئافرەت هەمیشە پاساو بۆ ستەمکارەکانی دێنێتەوە و لێیان دەبوورێت ئەمەش وایلێدەکات لاوازدەربکەوێت و ستەمکارەکانی زیاتر پێیپێدابنێن (سێوان) نموونەیەکی باشی ئەم حاڵەتەیە ، کە ئافرەتێک نمایشدەکات هاوسۆزە لەگەڵ ستەمکارەکەی بەجێی ناهێڵێت ، هەل و چانسی بەردەوامی دەداتێ بۆ چاکبوون، بەڵام لە کۆتایدا بە مەرگی خۆی و منداڵەکانی کۆتای دێت .\nلەسەر ئاستی کۆمەڵیش بە هەمانشێوەیە کاتێک ستەمکار پێ بە هەموو موقەدەس و کەرامەتێکی میللەتدا دەنێت و کەس نابینێت بۆی بوەستێتەوە، بەڵکو لەوەش زیاتر میللەت ملکەچ دەبێت و بڕوبیانووی بۆ دێنێتەوە تەنانەت خۆپەرستی و پێپێدانانەکانیشی وەک چاکە سەیردەکات و پێی وایە هەموو شتێکی ستەمکار حیکمەتێکی لەدوایە بەمەش ستەمکار زیاتر پێداگری لەسەر ستەمەکانی دەکات و پێی وایە ستەملێکراو خاوەنی بیرکردنەوە نییە و تەنها لەو زمانە تێدەگات ، کە زبرە و بەڵکو پێویستە لەوەش زیاتر بکات و هەموو بوونی بخاتە ژێر پرسیارەوە


دەنگۆکان: مۆبایلە چاوەڕوانکراوەکەى HTC خاوەنى ڕوونمایەک دەبێت بەقەبارەى ٦ ئینچ – کەی ئای تی ئێن\nگەرمترین 2, كانونی دووه‌م 2017\nپۆستەرى بانگەشەى HTC بۆ ڕاگەیاندنەکەى ١٢ى مانگ\nوەک ئاشکرایە کەوا ٢ هەفتە پێش ئێستا کۆمپانیاى (HTC)ى تایوانى وادەى ڕاگەیاندنى بەرهەمێکى نوێی ڕاگەیاند لە ١٢ى ئەم مانگەدا، هەچەندە ئەوە ئاشکرا نەکراوە کە چ بەرهەمێک دەبێت بەڵام هەر وەک کۆنگرەکانى تر ئەم کۆنگرەیەش چەندان هەواڵى دزەکارى و دەنگۆى لەسەر بڵاوبۆتەوە و لەدواترینیشیان ئاماژە بەوە کراوە کەوا زلهێزەکەى تایوان پلانى وایە مۆبایلێکى تابلێتى شاشە گەورە ڕابگەیەنێت بەناوى (HTC U Ultra).\nبەگوێرەى دوایین دزەکارییەکانى هەژمارە بەنێوبانگەکەى (OnLeaks)ى تایبەت بە هەواڵە دزەکارییەکان بێت لە تویتەر ئەوا مۆبایلەکە بەم شێوەیە دەبێت: مۆبایلەکە ڕوونما(شاشە)یەکى گەورەى دەبێت بە پێوانەى ٦ ئینچ، هەروەها دەرچەى بیستۆک(هێدفۆن)ى ٣،٥میلى مەترى نابێت، بەگوێرەى جریوەکە بێت ئەوا مۆبایلێکى تریش ڕادەگەیەنرێت بەناوى ( HTC Ocean Note) گوایە ڕوونمایەکى گەورەى دەبێت و دیزاینەکەشى چەماوە دەبێت.\nهەرچۆنێک بێت ئەمانە تەنها دزەکارى و دەنگۆکانن و تا ئێستا هیچ شتێک فەرمى نییە، لەوانەیە بەشێکیان ڕاست دەربچن و لەوانەشە هەڵە دەربچن و وا نەبن! ئیتر هێندەى نەماوەى ١٢ى ئەم مانگە شتەکان ڕوون دەبێتەوە و لەگەڵ (کەى ئاى تى ئێن) بمێنن بۆ دوایین زانیارییەکان!\nتاگەکان HTC دزەکارى و دەنگۆکان مۆبایل هەواڵ


عادل عەبدولمەهدی: بەشێکی زۆری کێشەکان لەگەڵ هەرێم چارەسەر بوون\nعادل عەبدولمەهدی سەرۆک وەزیرانی عێراق ڕایگەیاند، پەیوەندییەکانی نێوان هەرێمی کوردستان و بەغدا بەرەو ئاسایی بوونەوە دەچێت و بەشێکی زۆری کێشەکان چارەسەر کراون.\nلە کۆنگرەیەکی ڕۆژنامەوانی هاوبەشدا لەگەڵ ئیمانوئێل ماکرۆن سەرۆکی فەرەنسا لە پاریس، سەرۆک وەزیرانی عێراق دەربارەی پەیوەندییەکانی نێوان بەغدا و هەرێمی کوردستان ڕایگەیاند، پەیوەندییەکانیان لە باشترین حاڵەتدایە، بەڵام ئەوەش بە مانای ئەوە نییە کە ناکۆکی و جیاوازی نییە لە بیرو بۆچوونەکاندا، ئەو ناکۆکیانەش خراونەتە چوارچێوەی چارەسەرکردنەکانەوە.\nعادل عەبدولمەهدی جەختیکردەوە، لەگەڵ هەرێمی کوردستان لەڕێگەی گفتوگۆ و لێکتێگەیشتنەوە دەتوانن بگەنە چارەسەری گونجاو لەسەر کێشەکانی شنگال و نەینەوا و دۆسیەی نەوت.\nلە بەشێکی تری وتەکانیدا سەرۆک وەزیرانی عێراق ئاماژەی بەوەشکردن لەگەڵ هەرێمی کوردستان لە بابەتی دەروازە سنورییەکان گەیشتوونەتە ڕێککەوتن و بۆ یەکەمجارە لە دوای ساڵی ١٩٩٠وە لە سەرانسەری عێراقدا کار بە یەک تاریفەی گومرک دەکرێت.\nئەوەش لە کاتێکدایە، ئەمڕۆ هەینی ٣ی ئایاری ٢٠١٩ عادل عەبدولمەهدی سەرۆک وەزیرانی عێراق بە سەردانێکی فەرمی گەیشتە پاریسی پایتەختی فەرەنسا و لەگەڵ سەرۆکی فەڕەنسا و لێپرسراوانی باڵای ئەو وڵاتە و کۆمپانیاکانی فەرەنسادا کۆبووەوە.\nئه‌م بابه‌ته 806 جار خوێنراوه‌ته‌وه


ئه‌نجومه‌نی به‌رگری له ماده هۆشبه‌ره‌کان له سنه بووژایه‌وه – زاگرۆس پۆست\nماڵەوە / بابەتەکان / ئه‌نجومه‌نی به‌رگری له ماده هۆشبه‌ره‌کان له سنه بووژایه‌وه\nئه‌نجومه‌نی به‌رگری له ماده هۆشبه‌ره‌کان له سنه بووژایه‌وه\nدوو شه‌ممه 2 حوزه‌یران 2014\tبابەتەکان, کۆمەڵایەتی, هەواڵ 72 جار خوێنراوه‌ته‌وه\nدوای ئه‌وه‌ی ماوه‌یه‌ک چالاکیی ئه‌نجومه‌نی خه‌ڵکیی به‌رگریی له ماده هۆشبه‌ره‌کان راگیرابوو، له کۆبوونه‌وه‌ی ئه‌مڕۆی چالاکانی ئه‌و بواره بڕیاری بووژانه‌وه‌ی دراو ده‌سته‌ی به‌ڕێوه‌به‌هری نوێی بۆ هه‌ڵبژێردرا.\nبه گوێره‌ی هه‌واڵێک که به زاگرۆس پۆست گه‌یشتووه ئه‌مڕۆ کۆبوونه‌وه‌ی ئه‌نجومه‌نی به‌رگری له ماده هۆشبه‌ره‌کان له سنه به‌ڕێوه‌چووه‌و تێیدا سیمین چایچی وه‌ک به‌رپرسی ده‌سته‌ی به‌ڕێوه‌به‌ر دیاری کرا.\nهه‌روه‌ها ئومید ئوستادنه‌ورۆزی وه‌ک به‌ڕێوه‌به‌رو مه‌نوچێهر ره‌عدی وه‌ک جێگری به‌رپرس‌و هاجه‌ر زه‌ندیش وه‌ک به‌شی ماڵیی ئه‌نجومه‌نه‌که دیاری کران. جگه له‌وانه‌ش دوکتور ئه‌کبه‌ر نه‌جه‌فی بووه‌ته ئه‌ندامی ئه‌نجومه‌نه‌که‌و له هه‌واڵه‌که‌دا ده‌سته‌ی به‌ڕێوه‌به‌ر داوای له خه‌ڵکی سنه کردووه به مه‌به‌ستی چالاک کردنه‌وه‌ی ئه‌نجومه‌ن پێوه‌ندییان پێوه بکه‌ن‌و ببنه ئه‌ندام تێیدا.


یەکگرتووی ئیسلامی کوردستان - Mehr News Agency\nسەرۆکی فراکسیۆنی یەکگرتووی ئیسلامی:\nهەناردە کردنی گازی سروشتی هەرێم 5 تا 10 ساڵی دیکە دەست پێدەکات\nسەرۆکی فراکسیۆنی یەکگرتووی ئیسلامی لە پەرلەمانی کوردستان وتی: بە پێی لێکۆڵینەوەکان، دروست کردنی ژێرخانی پێویست بۆ هەناردە کردنی گازی سروشتی هەرێمی کوردستان، 5 بۆ 10 ساڵی دیکەی پێویستە.\nنوێنەرێکی یەکگرتووی ئیسلامی:\n600 خوێندکاری خۆپیشاندەر لە هەرێمی کوردستان هێشتا لە زیندانن\nنوێنەری یەکگرتووی ئیسلامی لە پەرلەمانی کوردستان ڕایگەیاند کە ڕەوتی دەستگیرییەکان دوای خۆپیساندانەکانی هەفتەی ڕابردووی خوێندکاران لە هەرێم درێژەی هەیە و 600 خوێندکار کە دەستگیر کرابوون هێشتا لە زیندانن.\nسەرچاوە عێراقییەکان ڕایانگەیاند؛\nبەشداری نەکردنی دوو پارتی کوردی لە دەوڵەتی داهاتووی عێراق\nدوو پارتی کوردی عێراقی "یەکگرتووی ئیسلامی کوردستان و نەوەی نوێ" ئەمڕۆ هەینی ڕایانگەیاند کە لە پێکهێنانی دەوڵەتی داهاتووی عێراق بەشداری ناکەن.\nسەرۆک کۆماری ئێران لە کۆنفڕانسی یەکگرتوویی ئیسلامی:\nئامانجی سەرەکی ئوممەتی ئیسلامی ، ڕزگار بوون لە نیزامی چەوسێنەرییە\nسەرۆک کۆماری ئێران بە ئاماژە بەوەی کە لە کۆمەڵگای ئیسلامی نابێ هیچ کات قسەیەک دژی یەکگرتوویی بوترێط، وتیان: ئوممەتی ئیسلامی دەبێ بیر لە ئامانجی سەرەکی واتا ڕزگاربوون لە نیزامی چەوسێنەریی بکاتەوە.\nپارتی و یەکێتی چەند کورسیان هەیە؛\nئەنجامی بەرایی هەڵبژاردنەکانی پەرلەمان لە هەرێمی کوردستان\nبە پێی ژماردنی سەرەتایی دەنگەکان، ئەنجامی هەڵبژاردنەکان پێش بێنی کراوە.\nئەمینداری گشتی یەکگرتووی ئیسلامی کوردستان:\nبەشداری نەکردن لە هەڵبژاردنی پەرلەمان لە بەرژەوەندی پارتە دەسەڵاتدارەکانە\nئەمینداری گشتی پارتی یەکگرتووی ئیسلامی کوردستان، دوای بەشداری لە هەڵبژاردن و دەنگدان، جەختی کرد کە بەشداری نەکردنی هاووڵاتیان لە دەنگدان، لە بەرژەوەندی پارتە دەسەڵاتدارەکانە.\nسەرۆکی شۆرای ڕێبەرایەتی یەکگرتووی ئیسلامی کوردستان:\nئەگەری هەیە عێراق و هەرێمیش بە چارەنووسی ئەفغانستان تووش بن\nسەرۆکی ئەنجومەنی ڕێبەرایەتی یەکگرتووی ئیسلامی کوردستان، بە ئاماژە بە بڕیاری ئەمریکا بۆ چوونە دەرەوە لە ئەفغانستان، هۆشداریی دا کە ئەگەری هەیە ئەو ولاتە بڕیارێکی هاوشێوەش لەسەر چارەنووسی عێراق و هەرێمیش بدات.\nهەڕەشەیەکی مەترسیدار لە سەر لاوانی هەرێمی کوردستان هەیە\nئەمینداری یەكگرتوی ئیسلامی كوردستان جەخت لەوە دەکاتەوە کە حزبەکەى بەردەوام پەیامی ئاشتی خوازی پێیەو دژی شەڕە.\nیە‌كگرتوی ئیسلامیی كوردستان:\nسەرکەوتنی حەماس سەرەتای گۆڕانکارییەکی گەورەیە لە ناوچەکە\nسە‌رۆكی ئە‌نجومە‌نی سەرکردایەتیی یە‌كگرتوی ئیسلامیی كوردستان رایگەیاند، "سەرکەوتنی" بزوتنەوەی حەماس و گەلی فەڵەستین سەرەتایەکی باش دەبێت بۆ گۆڕانکاریی گەورە لە بەرژەوەندیی گەلانی ناوچەکە و لاوازبونی رژێمە دیکتاتۆر و کۆنەپەرستەکان.\nئەمینداری گشتی یەکگرتوو:\nدۆخی فەلەستین جەژنانەی کۆمەڵگەی نێودەوڵەتیە بۆ موسڵمانان\nئەمینداری گشتی یەکگرتوی ئیسلامی کوردستان کاردانەوەی توندی بە دۆخی فەلەستین نیشان دا.\nلە لایەن 15 پەرلەمانتاری کوردەوە؛\nپێکهێنانی هاوپەیمانی ئومێدی کوردستانی لە پەرلەمانی عێراق\nهاوپەیمانی ئومێدی کوردستانی لەلایەن 15 پەرلەمانتاری کوردی پەرلەمانی عێراقەوە بە ئامانجی پێوەندی پتەو و یاسایی لە نێوان دەوڵەتی هەرێم و دەوڵەتی ناوەندییەوە، پێکهێنرا.\nلە هێرشی خۆپیشاندەراندا;\nبارەگای پارتی ,یەکێتی , کۆمەڵ و یەکگرتوو لە خورماڵ سووتێندران\nئێواره‌ی ئه‌مڕۆش خۆپیشانده‌ران هێرشیان كرده سه‌ر بینای به‌رێوه‌به‌رایه‌تی ناحیه‌ی خورماڵ و له‌گه‌ڵ باره‌گای هه‌ریه‌ك له حزبه‌كانی یه‌كێتی و پارتی و كۆمه‌ڵ و یه‌گگرتوو، سه‌رجه‌میان سوتاند.\nپارتە کوردییەکان لە کەرکووک بە یەک لیست بەشداری هەڵبژاردن دەکەن\nیەکگرتووی ئیسلامی لە کەرکووک لە ڕێککەوتنی پارتە کوردییەکان بۆ پێکهێنانی لیستێک بە مەبەستی بەشداری لە هەڵبژاردنی پێشوەختی پەرلەمانی عێراق هەواڵی دا.\nپەرلەمانتاری یەکگرتووی ئیسلامی کوردستان بۆ مێهر:\nحوکمڕانانی هەندێ وڵاتی عەرەبی زاڵمن و تەنیا بەناو ئیسلامن\nئەندامی پەرلەمانی کوردستان سەر بە یەکگرتووی ئیسلامی جەخت لەوە دەکات کە لاوازی مەوقفی دەوڵەتە ئیسلامی و عەرەبیەکان جوولەکی زایۆنی بە سەر موسڵمانانی فەلەستیندا شێر کردووە.\nیەکگرتووی ئیسلامی کوردستان:\nتیرۆر کرانی سەردار سولەیمانی مایەی دڵتەنگی ئێمەیە\nیه‌كگرتووی ئیسلامی كوردستان به‌یاننامه‌یه‌كی له‌سه‌ر تیرۆر کرانی سەردار قاسم سوله‌یمانی و ئه‌بوو مه‌هدی موهه‌ندیس لە لایەن ئەمریکاوە، بڵاوكرده‌وه.\nلە هەولێر بەڕێوە چوو؛\nدیداری سەرکونسوڵی ئێران لە گەڵ بەرپرسی پەیوەندییەکانی یەکگرتوو\nلە دیداری نێوان سەرکونسوڵی ئێران لە هەولێر لە گەڵ بەرپرسی پێوەندییەکانی پارتییەکگرتووی ئیسلامی، سەبارەت بە گۆڕانکارییەکانی ناوچەکە و بەڕێوەچوونی کۆنگرەی ئەو پارتە گفتوگۆ کرا.


فیدراسیۆنی کۆمەڵەکوردستانییەکان لە سوید\nبەیاننامەی کومیتەی "هاوکاری هێزە سیاسییە کورد و کوردستانییەکان" سەبارەت بە رووداوەکانی ئەم دواییەی شاری مهاباد\nکومیتەی " هاوکاری هێزە سیاسییە کورد و کوردستانییەکان" لە وڵاتی سوید سەبارەت بە مەرگی گوماناوی کچێکی کوردی مەهابادی بە ناوی فەریناز خوسرەوانی کە بۆ ''پاراستنی کەرامەت و نامووسی'' خۆی و بۆ پێشگیری لە دەستدرێژیی فەرمانبەرێکی ''ئیدارەی گەشتیاری''، لە نهۆمی چوارەوە خۆی فڕی داوەتە خوارەو، بەیاننامەیەکی بڵاو کردەوە.\nدەقی بەیاننامەکە بەم شێوەیە\nرۆژی دووشەممە ٥ ـ ٥ ـ ٢٠١٥ی زایینی، " فەریناز خوسرەوانی" خاوەن بڕوانامەی لیسانسی کۆمپیوتەر و کارمەند لە هوتێل " تارا"ی شاری مەهاباد، بە شێوەیەکی گوماناوی لەلایەن کەسێکی سەر بە ئیدارەی ئیتلاعاتی ئەو شارە ناچار دەکرێ پەنا بەرێتە بەر خۆکوشتن و لەنهۆمی چوارەمی هوتێلەکەوە خۆی دەخاتە خوارەوە و گیانی لەدەست دەدات.\nخەڵکی شاری مەهاباد کوژرانی " فەریناز" یان بەوشێوەیە وەک بێ رێزی کردنێک بە شەڕەف و کەڕامەتی کورد هەستی پێکرد و دەستیان دایە ناڕەزایەتی دژ بە ئەنجامدەرانی ئەو جەنایەت و کاربەدەستانی ڕژیم و لەو شارەدا.\nرۆژی پێنج شەممە ٧ ـ ٥ ـ ٢٠١٥ی زایینی، خۆپێشاندانێکی بەربڵاو بۆ دەربڕینی ناڕەزایەتی و نیشاندانی رق و توڕەیی بەرانبەر ئێران و ئاگادار کردنەوەی کاربەدەستانی ڕژیم لە هەمبەر هەر چەشنە تاوانێکی دیکە، لە ژێر هەر ناوێکی بەڕێوە چوو.\nلەو خۆپێشاندانەدا خەڵکی خوێن گەرم و لاوانی شاری پێشەوای نەمر، هوتێل " تارا" یان ئاگری تێبەردا، لەو خۆپێشاندانەدا سەرەڕای ڕووبەڕوو بوونەوەی هێزە سەربازی و ئەمنییەتییەکانی ئەو شارە و بریندار بوون و گرتن و بێ سەرەوشوێن کردنی چەندین کەس، خەڵکی خۆڕاگری ئەو شارە بێ هەڵوێست نەبوون و بەرانبەر بە جەنایەتکارانی ڕژیم بێ دەنگیان شکاند.\nکومیتەی "هاوکاری هێزە سیاسییە کورد و کوردستانییەکان" لە وڵاتی سوید، کوژرانی گوماناوی " فەریناز خوسرەوانی" مەحکوم دەکات، هاوکات پشتیوانی خۆی بۆ هەر چەشنە ناڕەزاییەتیەکی خۆپیشاندەرانی شاری مەهاباد و سەرجەم شارەکانی تری کوردستانی رۆژهەڵات دەردەبڕێت.\nلەو پێوەندییەدا داوا لە ریکخراوەکانی مافی مرۆڤ، کۆمەڵی مەدەنی و هێزە سیاسییەکان دەکات کە لە بەرامبەر کار بەدەستانی ئێران بۆ شکاندنی کەڕامەتی مرۆڤی کورد، بێدەنگ نەبن و وێڕای مەحکوم کردنی کوژرانی " فەریناز خوسرەوانی" کار بکرێت بۆ بەسزاگەیاندنی پلان داڕێژەرانی سەرەکی ئەو رووداوە.\nلە کۆتاییدا کومیتەی "هاوکاری هێزە سیاسییە کورد و کوردستانییەکان" خۆی بە شەریکی خەمی بنەماڵەی " فەریناز خوسرەوانی" دەزانێ و هیوای زوو چاک بوونەوە بۆ بریندارانی خۆپێشاندانەکە دەخوازێت. بە هیوای کوردستانێکی ئازاد و دوور لە هێرش و هەڕەشەی داگیرکەران.\nکومیتەی هاوکاری هێزە سیاسییە کورد و کوردستانییەکان لە سوید\n٨ی مای ٢٠١٥ی زایینی


دێ تاقیگه‌هه‌كا پشكنینا كۆرۆنایێ ل زانكۆیا دهۆكێ هێته چێکرن | Evro News\nسه‌ره‌كى Email دێ تاقیگه‌هه‌كا پشكنینا كۆرۆنایێ ل زانكۆیا دهۆكێ هێته چێکرن\nدێ تاقیگه‌هه‌كا پشكنینا كۆرۆنایێ ل زانكۆیا دهۆكێ هێته چێکرن\nد. جاسم محەمەد عەبدو، بۆ ئەڤرۆ نیوز دیاركر: دێ ئەڤ سالە تاقیگه‌هه‌كا پشكنینا كۆرۆنایێ ل زانكۆیا دهۆكێ هێته ڤه‌كرن، پارێزگارێ دهۆكێ و زانكۆیا دهۆكێ پشته‌ڤانی ل ڤی پرۆژەی كریه، دێ ساخله‌میا دهۆكێ تاقیگه‌هه‌كا پشكنینا كۆرۆنایێ دناڤ زانكۆیا دهۆكێ دا دروست كه‌ت.\nناڤهاتی گۆت ژی: نوکە رۆژانە 500 هه‌تا 600 پشكنینێن كۆرۆنایێ ب تنێ ل تاقیگەها مەلبەندی یا دهۆكێ دهێنه كرن وئەڤ رێژە به‌ره‌ف زێده‌بوونێ ڤه دچن و نوکە ل نه‌خۆشخانا لالاڤ یا كۆرۆنایێ ژى تاقیگه‌ها پشكنینا كۆرۆنایێ هاتیه ڤه‌كرن دێ یا تایبه‌ت بیت بۆ پشكنینا تووشبوویێن كۆرۆنایێ دناڤ نه‌خۆشخانێ دا و دێ نەخۆش ل وێرێ چاره‌سه‌ریێ وه‌رگرن، هەروەسا ئەڤ سالە دێ تاقیگه‌هه‌كا پشكنینا كۆرۆنایێ ل زانكۆیا دهۆكێ ژى هێته ڤه‌كرن.\nناڤهاتى گۆت ژی: ساخله‌میا دهۆكێ دێ تاقیگه‌هه‌كا پشكنینا كۆرۆنایێ دناڤ زانكۆیا دهۆكێ دا دروست كه‌ت ئه‌وژى دێ كه‌فته دخزمه‌تێ دا دى پتر ستافێ زانكۆیێ تێدا پشكنینان ئه‌نجام ده‌ت و نوکه كار ل سه‌ر ڤی پرۆژەى دهێته كرن، ئه‌ڤ هژمارا پشكنیێن رۆژانە ل دهۆكێ دهێنه كرن ژ هه‌موو جهـ و ده‌ڤه‌ران دهێنه وه‌رگرتن كو گه‌شتیار ژى دناڤدانه.


بۆ دەنگهەڵبڕین دژ بە ئێعدامی رۆڵەکانی نەتەوەکەمان، 6 رێکخراوی کوردستانیی مافی مرۆڤ، لە بانگەوازێکی هاوبەشدا پێشنیاریان کردووە کە:\n"رۆژی پێنجشەممە 23ی خەزەڵوەر ببێتە رۆژی ماتەمینی گشتی و خەڵکی کوردستان وێڕای چوونەسەر مەزاری شەهیدان، سەردانی بنەماڵەکانیان بکەن و هاوخەمییان لەگەڵ دەرببڕن."\n3. رێکخراوی ئازادیی ژنانی کوردستان - نینا


بافڵ تاڵەبانی: کورسییە بەدەستهاتوەكانی هاوپەیمانی بەرھەمی ھەوڵی گۆڕان و یەکێتی بوو\n13/10/2021 825 جار خوێندراوه‌ته‌وه\nدوای كۆبونەوەی لەگەڵ بزوتنەوەی گۆڕان هاوسەرۆكی یەكێتی ڕایگەیاند، ئەو کورسیانەی هاوپەیمانی كوردستان بەدەستیھێناوە بەرھەمی ھەوڵی گۆڕان و یەکێتی بوو کە بەو ژمارە كاندیدەوە دەچێتە بەغدا و دووپاتیشکردەوە لەگەڵ براکانیان لە گۆڕان پێکەوە دەمێننەوە و کار بۆ ئایندەیەکی گەشتر دەکەن.\nئێوارەی ئەمڕۆ،وەفدێکی یەکێتی بە سەرۆکایەتی بافڵ تاڵەبانی، هاوسەرۆكی یەكێتی سەردانی بزوتنەوەی گۆڕانی کرد، بەپێی ڕاگەیەندراوی نوسینگەی بافڵ تاڵەبانی لە دیدارەکەدا هاوسەرۆكی یەكێتی ئاماژەی بەوەكردووە، یەکێتی، بزوتنەوەی گۆڕان بە شەریکی راستەقینەی خۆی دەزانێت .\nئەوەشی وتووە، وەك ھاوبەشێکی سیاسی گرنگ دەیانەوێت پێکەوە ئاڕاستەی سیاسی بگۆڕن و داکۆکی لەمافەکانی گەل بکەن، هەروەها پێکەوە پرۆژەی نوێیان ھەبێت و بەدیدێکی نوێوە کاربکەن بۆ کوردستان.\nھاوسەرۆکی یەكێتی باسی لەوەكردووە، ئەو کورسیانەی هاوپەیمانی كوردستان بەدەستیھێناوە بەرھەمی ھەوڵی گۆڕان و یەکێتی بوو کە بەو ژمارە كاندیدەوە دەچێتە بەغدا بۆ داكۆكیكردن لە بەرنامەی كوردستانیی و زامنكردنی شایستە دارایی و سیاسییەكانی كوردستان بە ناوچە دابڕاوەكانیشەوە.\nبە گرنگی زانیوە، یەکێتی و گۆڕان لەچوارچێوەی ھاوپەیمانی کوردستان بەرە و پرۆژەی سیاسی ھەنگاوبنێن و پرۆژەی ھاوبەشیان ھەبێت بۆ چاکسازی و زیاتر خزمەتکردنی خەڵک و گۆڕانکاریی ریشەیی لە ئیدارەدان و دوپارتی كردووەتەوە، لەگەڵ براکانیان لە گۆڕان پێکەوە دەمێننەوە و کار بۆ ئایندەیەکی گەشتر دەکەن.


به‌وێنه .. به‌رپرسێكى وه‌زاره‌تى پێشمه‌رگه كۆچى دوایی كرد\nله‌راگه‌یاندراوێكدا وه‌زاره‌تى پێشمه‌رگه‌ى هه‌رێمی كوردستان ڕایده‌گه‌ێنێت ، شه‌وی رابردوو، مقه‌ده‌م ئه‌حمه‌ه‌د عه‌بدوڵڵا ئه‌حمه‌د به‌رپرسی به‌شی خۆیه‌تی له كارگێری ئه‌فسه‌رانی وه‌زاره‌تی پێشمه‌رگه، به‌هۆی نه‌خۆشیه‌وه كۆچی دوایی كرد.\nراشیده‌گه‌یه‌نن ، مقه‌ده‌م ئه‌حمه‌د ، ده‌رچووی كۆلیژی سه‌ربازیی زاخۆو خاوه‌ن بڕوانامه‌ی به‌كالۆریۆسی سه‌ربازی و ده‌رچووی زانكۆی سه‌لاحه‌دین به‌شی كۆمه‌ڵناسی بوو. ، ئه‌فسه‌رێكی به‌تواناو چالاك و دڵسۆز بوو له ئه‌ركه‌كه‌یدا و له‌ناو هه‌ڤاڵان و هاوئه‌ركه‌كانیدا خۆشه‌ویست بوو.\nوه‌زاره‌تى پێشمه‌رگه‌ی هه‌رێم ده‌شڵێت ، کۆچکردنی لە ناکاوی ناوبراو بووە مایەی دڵگرانی وەزارەتی پێشمەرگە و ئەفسەر و پێشمەرگەکانی هاوڕێی و بەم بۆنە خەمناکەوە هەمووان پرسە و سەرەخۆشی لە هاوسەر و مناڵەکانی و کەسوکاری کۆچکردوو دەکەن.\nمقه‌ده‌م ئەحمەد، لە دایک بووی ساڵی ١٩٧٧ و خاوەنی دوو کوڕ و کچێکە و، دانیشتووی شارۆچکەی بنەسڵاوە بوو.


17/02/2020 ژمارەی بینراو 3861\nسادە و غەمگینەکەی نیشتیمان ... ئاە ... وەستا عەلی، ئەی هاوڕێم، بڕۆرەوە ژوورێ و لەگەڵ فرمێسکەکانتدا دەرگا لەسەر خۆت دابخە و جارێ مەیەرە دەرێ... ئاخ وەستا عەلی.\nبڕۆرە ژوورێ و تا زیاتر یاریان بە ژیان و ئینسانییەتت نەکردوە، مەیەرە دەرێ ... بڕۆرە ژوورێ و وایەری تەلەفونەکەت دەربهێنە و دەرگا لە کەس مەکەرەوە... وەستا عەلی... شتەکان لە تۆ گەورەترن... با لەوە زیاتر نەتکوژن... جارێک و دووجار و سێ جار کوشتن بەسە وەستا... ئەگەر بکوژی کوڕەکەت چەند کەسێک بێت، بکوژانی تۆ سەدان و هەزارانن... وەستا عەلی... بڕۆرە ژوورێ برام و بگری... چونکە هەموو ناشیرینی دونیا ئێستا لەسەر ناوی تۆ و ڕۆحی تۆ ئیشدەکات... دەرگا لە هیچ سیاسییەک و شۆڕشگێڕێکی درۆزن مەکەرەوە... گەر نەمزانیبایە برسی دەبیت، پێمدەگووتیت بڕۆ ژوورێ و خوداحافیزی لە کاشییەکانیشت بکە و ئیتر هەر دەرگا مەکەرەوە ...\nوەستا عەلی... بڕۆ هاوڕێم و قسە لەگەڵ کەسدا مەکە. لە پیاوێکی دڵشکاو و بریندارەوە کردیانی بە ڕیکلام... گوێ لەو سیاسییانە مەگرە کە دێنە بەردەرگات و داوای لێبوردن دەکەن... هەموو درۆزنن وەستا. گوێ لەو شۆڕشگێڕانە مەگرە کە دەیانەوێت دونیا بگۆڕن و کەچی ناتوانن لە سادەیی و برینداری و سەرلێشێوانی تۆ تێبگەن، بڕۆ ژوورێ برام و دەرگاکەت بە ڕووی هەمووماندا داخە... چاوەڕێی چیمان لێدەکەیت وەستا... چاوەڕێی جوانیمان لێ دەکەیت؟... کوڕەکەتمان کوشت و خۆشتمان کرد بە خۆفرۆش وەستا گیان ... ئیترچاوەڕێی چیمان لێدەکەیت ... بۆ دەرگاکەت بە دەموچاوی هەمووماندا داناخەیت و بڵێیت «ئیتر بەسە».\nتۆ پیاوێکی سادەی وەستا... ئەوەندە سادەیت دەتوانیت لە هەموو بکوژێک ببوریت... یارییەکە لە سادەیی تۆ گەورەترە، یارییەکە لە دڵپاکی تۆ پیسترە، یارییەکە لە جوانی تۆ ناشیرینترە، وەستا. تۆ ئەی کارێکارە سادە و پاکەکەی نیشتیمانە بریندارەکەم... تۆ فێرنەبوویت کەس لە ماڵی خۆت دەربکەیت... تۆ فێرنەبوویت بێڕێزی بەرامبەر بکوژی کوڕەکەشت بکەیت وەستا... یان بڕۆ ژوورێ و دەرگاکە لە خۆت داخە و ئیتر مەیەرە دەرێ، یان تۆش سادەوساکاری و لێبوردەیی خۆت دانێ و فێری نیفاق و درۆبە... هەموو دەیانەوێت لەسەر لەوحی ڕۆحی تۆ زاری خۆیان هەڵدەن... ئەو سیاسیانەی هەموو مێژوویان ناشیرینییە، دەیانەوێت لەسەر حیسابی لێبوردەیی تۆ خۆیان پاکبکەنەوە... ئەوانەی لەسەر حیسابی ناشیرنکردنی هەموو کەسێکی دی دەیانەوێت وەک شۆڕشگێر دەربکەون، پێتدەڵێن خۆفرۆشی وەستا... تۆ تەنیا پیاوێکی سادەی لێبوردەی... ناتوانیت برینی خۆت بکەیت بە ڕق... بەڵام ئیتر بەسە وەستا.\nھەر یەک دەیەوێت پارچەیەکت لێ بەرێت، هەریەک دەیەوێت ژانی تۆ بکات بە ئاڵایەک بۆ خۆی، هەریەک دەیەوێت لە ئینسانییەتی تۆ شتێک لە دەستکەوتی دەستبکەوێت، هەر یەک دەیەوێت برینی تۆ بکات بە دەمامکێ بۆ سەرێ خۆی... ئەو تەلەفزیۆن و کامێرا بەشان و مایکرۆفۆن بەدەستە موزەیەفانە لە بەردەرگای خۆت دەرکە، هاتوون ڕیکلام بە ژانی تۆوە بکەن، ئەو سیاسیانە دەرکە، ئێستا بۆیە بچوکن لە بەردەمتدا، چونکە لە عەرشەکانیان دەترسن وەستا. کوڕی تۆ تەنیا کوڕی تۆیە، ئەوەی لەم دونیا گەورەیەدا بۆ تۆ ماوەتەوە، ئەوەیە باوکی کوڕێکی قەشەنگ و شەهیدی، مەهێڵە کەس لێتی بدزێت... نە سەرۆک و نە جەماوەر و نە شۆڕش... زامی گەورە تەنیا زامی تۆیە وەستا. هەموومان دەربکە وەستا... هەموومان... منیش دەربکە... کە تەنها هاتووم پێتبڵێم... لە زۆرمان گەورەتری وەستا.\n- وه‌ستا عه‌لی باوكی یه‌كێك له قوربانییه‌كانی 17ی شوباتی ساڵی 2011-یه به‌ناوی رێژوان كه له‌به‌رده‌م لقی 4ی پارتی-دا له سلێمانی بووبه‌قوربانی، ئه‌مڕۆ 9 ساڵ به‌سه‌ر ئه‌و رووداوه‌دا تێپه‌ڕده‌بێت..


خەدیجە جەنگیز بانگهێشتی دۆناڵد ترەمپی بۆ کۆشکی سپی ڕەتکردەوە – ئیسلامی\nسه‌ره‌تا/ جیهانی ئیسلامی/خەدیجە جەنگیز بانگهێشتی دۆناڵد ترەمپی بۆ کۆشکی سپی ڕەتکردەوە\nخەدیجە جەنگیز بانگهێشتی دۆناڵد ترەمپی بۆ کۆشکی سپی ڕەتکردەوە\n68 ده‌قه‌ی خوێندنه‌وه 1\nخەدیجە جەنگیز دەستگیرانی جەمال خاشقچی بانگهێشتێکی دۆناڵد ترەمپ سەرۆکی ئەمریکای بۆ کۆشکی سپی ڕەتکردەوە، ئەوەش لەبەرئەوەی پێیوایە کە ئامانج لەو کارە جێهێشتنی کاریگەرییە لەسەر ڕای گشتی لە بەرژەوەندی خۆی (ترەمپ).\nجەنگیز باسی لەوە کردووە کە هەتا هەوڵەکانی کەیسی کوشتنی خاشقچی ڕاستگۆیانە و ڕاستەقینە نەبن ناچێتە کۆشکی سپی.\nخەدیجە جەنگیز داوایشی کردووە کە هەموو ئەو کەسانەی بەرپرسیارن لە کوشتنی خاشقچی، لە باڵاترینیانەوە تا نزمترین بەرپرسیان ببرێنە بەردەم دادگا.\nلەلایەکی تریشەوە ڕەجەب تەیب ئەردۆغان سەرۆک کۆماری تورکیا ڕایگەیاند “تەرمی خاشقچی لەکوێیە؟ کێ فەرمانی کوشتنی خاشقچی دەرکردووە؟ ئەو هەژدە کەسەی دەستگیرکراون وەڵامی ئەمانەیان لایە. کێ ئەو ١٥ کەسەی ناردووە بۆ تورکیا [کە لە کوشتنی خاشقچی بەشداربوون]؟ سعودییە پێویستە ئەمە ڕوون بکاتەوە.”\nهاوکات ئەردۆغان ڕایگەیاندووە، “ڕوونکردنەوەکانی سعودییە لەسەر کەیسی خاشقچی منداڵانەن.”\nدوای ئەو لێدوانەی ئەردۆغانیش، عادل جوبێر وەزیری دەرەوەی سعودییە ڕایگەی “بکوژانی جەمال خاشقچی لە سعودییە دادگایی دەکرێن.”\nدوای ئەوەی تورکیا داوای خستنەڕووی زانیاری لەسەر کەیسی خاشقچی کرد جوبێر ڕایگەیاندووە “ئەوانەی خاشقچییان کوشتووە هاووڵاتی سعودین، لە سعودییە دەستگیرکراون و لێکۆڵینەوەکانیش لە سعودییەن و بکوژانیش لە سعودییە دادگایی دەکرێن.”\nئەردۆغان وتووشیەتی، “بەڵگەی زیاترمان لەبەردەستە لەسەر کوشتنی خاشقچی و پێویست ناکات پەلە بکەین.”\nڕۆژنامەی حوڕییەت دەیلی نیوزی تورکیش بڵاویکردووەتەوە، “دوای کوشتنی خاشقچی هەندێک لەوانەی دەستیان لە کوشتنیدا هەبووە دڵخۆش بوون و عەرەقیان خواردووەتەوە.”\nدوای کۆبوونەوەی بەڕێوەبەری سی ئای ئەی و دۆناڵد ترەمپیش، دوای ئەوەی بەڕێوەبەری سی ئای ئەی گوێی لە تۆمارە دەنگییەکانی تایبەت بە کەیسی خاشقچی گرت، ڕۆبەرت پالادینۆ وتەبێژی وەزارەتی دەرەوەی ئەمریکا ڕایگەیاندووە، ئەمریکا هێشتا چاوەڕێی ڕوونکردنەوەی زیاترە لەلایەن سعودییەوە (لەسەر کەیسی خاشقچی). وتەبێژەکە وتووشیەتی “ئێمە ڕوونکردنەوەی زیاترمان زۆر بە زوویی دەوێت، هەتا لێکۆڵینەوەکان درێژخایەنتر بن، نیگەرانییەکانمان زیاتر دەبن لە کاریگەرییەکانی. هەتا لێکۆڵینەوەکان زیاتر بخایەنن پرسیاری زیاتری بێ وەڵام دێتە پێشەوە.”\nڕۆژی ٢ی تشرینی یەکەمی ٢٠١٨ لە کاتژمێر ١ی دوا نیوەڕۆ جەمال خاشقچی نوسەر و ڕۆژنامەنوسی دیاری سعودی بەمەبەستی ڕاییکردنی چەند کارێکی تایبەت چووە کونسوڵخانەی سعودییە لە ئیستانبوڵ، بەڵام لەوکاتەوە جەمال خاشقچی بێسەروشوێنە تا لە ٢٠ی تشرینی یەکەم سعودییە ڕایگەیاند کە خاشقچی لەناو کونسوڵخانەکەدا کوژراوە، سەرەڕای ئەمەش تا ئێستا تەرمی خاشقچی نادیارە و تاکە زانیاری ئەوەیە کە کەناڵی سکای نیوزی بەریتانی لە ماوەی چەند ڕۆژی ڕابردوو بڵاویکردەوە، پارچەی جەستەی جەمال خاشقچی لەناو باخچەی ماڵی کونسوڵی سعودییە لە ئیستانبوڵ دۆزراوەتەوە و دەموچاویشی شێوێنراوە.\nکارکردنی تەبشیرییەکان لەسەر میسر لە سەرەتای سەدەی ٢٠ەوە\nوڵاتانی ڕۆژئاوا داوادەکەن سەرۆکی سودان کورسییەکەی جێبێڵێت\nدەیڤد هیرست: حوکم و دەسەڵاتی محمد بن سەلمان پێش دەستپێکردنی کۆتایی هات


تۆم نیکۆڵس - ویکیپیدیا، ئینسایکڵۆپیدیای ئازاد\nلە ساڵی ١٨٨٥ لە پێشانگای ڤانیتی کۆمیک بڵاوکرایەوە\nتۆم نیکۆڵس (بە ئینگلیزی: Tom Nickalls؛ لەدایکبووی ١٨٢٧ – مردووی ١٨٩٩) کارمەندی بۆرسە و ئەندامێکی دەستەی یانەی ڕۆوینی لەندەن بوو. نیکۆڵس بە «پادشای بازاڕی ئاسنینی ئەمریکی» ناسراوە، دوای ئەوەی سامانەکەی لە پشکی ھێڵی ئاسنی ئەمریکییەوە دەستبەرکردووە.\nلە دایکبووی ساڵی ١٨٢٧، کوڕی پاتیسۆن نیکۆڵسە (١٧٩٨–١٨٦٩)، ئەرابێلا نی شاڵک (١٧٩٩–١٨٩٣)، ھاوسەرگیری لەگەڵ ئیمێلی کۆیھامپتۆن کردووە. بە کوڕێک ڕەوانەی ئەمریکا کرا، بۆ کارکردن بۆلای مامێکی کە جێگیر بوو لە شیکاگۆ، لەوێ زانیاری دەستی یەکەمی لە دەوروبەری زانستی زەوی بەدەست ھێنا، لە ڕێگاکاندا تێگەیشت کە لە ڕووی ستراتیژییەوە گرنگ دەبێت بۆ گەشەپێدانی ھێڵی ئاسنین، زانیاری بەھاداری سەلماند کاتێک گەڕایەوە بۆ ئینگلتەرا بۆ کارکردن وەک خاوەنکار لە بۆرسەی لەندەن. ناونیشانێکی تر «پاشایی ئێری» بوو، پاش پێشبینییە سەرکەوتووەکەی لە ئێری ھێڵی ئاسنین لە کاتی شەڕی ئێری. تۆم نیکۆڵس وەرزشکارێکی بەپەرۆش بوو و بۆ ماوەی چەندین ساڵ لە (سووری شتگ ھاوندس) خاوەن یارییەکی سەرەکی بوو، لە نەرویجیش خانەی ڕاوکردنی ھەبوو ساڵی ١٨٩٣ چوار جووت لە خلیسکێنەی سوور بەفری نەرویجی وەک دیاری بۆ فلۆرانسی کچی و ولیام ئەدۆڵف بیلی گرۆمانی کوڕی نارد، کە لە شاری تێل لە نەمسا دەژیا، یەکێک لە کۆنترین بەکارھێنانی تۆمارکراو لە خلیسکێنەی سەر بەفر لە نەمسا بوو.\n^ "Tom Nickalls Dies in England". New York Times. May 12, 1899. Retrieved 2011-03-24. Tom Nickalls, father of the famous scullers, Guy and Vivian Nickalls, died to-day at Pattison Court, at the age of seventy-two. When a boy Mr. Nickalls …\n^ "Tom Nickalls Dead". Daily Mail and Empire. May 12, 1899. Retrieved 2011-03-24. Nickalls, father of the famous scullers, Guy and Vivian Nickalls, died to-day at court, Redhill, at the age of 72 years. When a boy, Mr. Nickalls …\nوەرگیراو لە «https://ckb.wikipedia.org/w/index.php?title=تۆم_نیکۆڵس&oldid=720308»\nئەم پەڕەیە دواجار لە ١٨:٣٣ی ٢٨ی ئەیلوولی ٢٠٢٠ نوێ کراوەتەوە.


مژدەیەک بۆ خوێنەرانی خۆشەویست\nبۆ یەکەم جار خوشکیك بوە پێشەنگی نوسینی پەرتوکێك لەسەر ئاستی کورد بەناونیشانی (لێکۆڵینەوەیەك لەسەر چەمك و ئایدۆلۆژیایی ئاتیزم)\nلە نوسینی خوشکە ( نور نەقشبەندی) بەم زوانە دەکەوێتە بەردیدەی خوێنەران لە کوردستان و ئەوروپا .\nنوسەر ( نور نەقشبەندی): سالی ٢٠١٣ لەگۆڤاری ڕیگای هزر ژمارە(١٠) تایتڵی ئەم پەرتوکەی بەشێوەی مەقالە بلاوکردەوە کە بۆ یەکەم جار بوو هاوواتای ئاتیزمی بە (ئیلحاد)(کافر بە ئاتێست) ناساند، ناوبراو لە سالی ٢٠١٦ هەر هەمان تایتڵی هەڵبژاردو کردیە پەرتوكێك و بەخشی بەخوێنەرانی هۆشیار .\n* ناوەرۆکی ئەم پەرتوکە ..\n*سەرەتا بۆ ناساندنی ئەم بیرە پێناسەی ئاتیزم(ملحد) دەکا ..\nئاتیزم : بەمانای مولحید دێت یان ڕەتکردنەوەی هەموو باوەڕبوون بە بونی خوایەتی (نعوذ باللە) واتە کافر .\nئاتیزم خەسڵەتێکە بۆ ئازادی خۆت هەڵیدەبژێریت کە ئەویش باوەڕنەبوونە بەهیچ شتێك واتە هەڵبژاردنی مولحیدی بۆ خود و کافربوون ...\nتێگەیشتن لە مولحید واتە نەبوونی ئیمان لەبەرامبەر بە خوایەک یان زیاتر، مێژووی ئاتیزم دیارنیە چونکە هەر لەسەرەتای دروستبوونی مرۆڤایەتییەوە بوونی هەیە لەبەرامبەر باوەڕ.. بێ باوەڕ هەمیشە سراع و ململانێیان هەبوە هەر دەشبێت تا کۆتایی دنیا، ،\nهەروەها باس لە مێژوو جۆرەکانی ئاتیزم بەگشتی دەکا دیارترینیان ( بێ باوەری لاوازو بێ باوەری بەهێز)ە، بەهۆکاری ئەوەی نوسەر دانیشتووی وولاتی سویدە لەناو بێ باوەڕاندا توانیوویەتی ئەندازەیەك خوێندنەوەیەکی باش بکا لەمەڕ جوڵەو ڕەفتاریان لەماڵ و قوتابخانەو کۆمەڵگادا....وە هەروەها باس و بەرسەرهاتیشی تێداگێڕاوەتەوە .\n* بیرۆکەی لەچاپدانی ئەم پەرتوکە دەگەڕێتەوە بۆ لاوازبوونی موسوڵمانان لەئێستاداو ململانێی کوفرو پەرەسەندنی بیری چەپ لە کوردستان، هەروەها لادانی گەنجان بە ئاقارێکی نارووندا کەدەبینین هەولی زیاترو کاری جدی دەکرێ لەسەر ئەقڵی گەنجان بۆ چاندنی هزری ئیلحادی،\nهەربۆیە نوسەر بەپێویستی زانیوە ئەم پەرتوکە بۆ ناساندن و هۆشیارکردنەوەی بیری گەنجان و دوبارە رووکردنەوەیان بەئاڕاستەی ئیمان و باوەڕدا هەروەك پێوسیتییەکە نموونەی ئاو بۆ ژیانەوە ...!\n* جێی وەبیرهێنانەوەیە بۆ هەر کەسانیك کەسودمەند ئەبن لەبردنی ئەم توێژینەوانە بۆ دەوڵەمەندکردنی بابەتەکانیان ئاماژە بەماندوبوونی نوسەرو توێژەر بکرێت نەك خۆیان بکەنە خاوەنی شەونخونی و ماندوبوونی کەسانی ترو جیگای دەست خۆشی بن، ئەمەش ئامانەتی دینی و ئەخلاقی وا دەخوازێت کە ئەمانەت بپارێزین و مصداقیەتی کاریان لەدەست نەدەن!.\n2140 جار خوێندراوه‌ته‌وه


راگەیاندنی کومیتەی ناوەندی حیزبی کۆمۆنیستی ئێران بە بۆنەی ٨ی مارس رۆژی جیهانی ژن (٢٠١٥) – رادیو ده‌نگی ئازادی و یه‌كسانی\nراگەیاندنی کومیتەی ناوەندی حیزبی کۆمۆنیستی ئێران بە بۆنەی ٨ی مارس رۆژی جیهانی ژن (٢٠١٥)\nمارس 1, 2015 مارس 1, 2015\nئەمرۆ لە ئێران هێرشی هەوسار پچڕاوانە بۆسەر مافە تاکەکەسی و کۆمەڵایەتیەکانی ژنان و درێژەدان بە پەیڕەو کردنی هەڵاواردنە جنسیەتیەکان بۆسەر ئەوان بۆتە پێویستیەکی سیاسی بۆ مانەوەی رژیمی کۆماری ئیسلامی. بە هەر رادەیەک ئاستی پشت کردن له مەزهەب و شكستهێنانی ئیدئۆلۆژیکی رژیمی کۆماری ئیسلامی ئاشکرا تر دەبێت، سەرانی رژیم بۆ بەرەنگاربوونەوە لەگەڵ ئەم رەوتە، ئاست و لایەنی تازەیان داوەتە سیاسەتە دژبە ژنەکانیان. بۆ ئەم رژیمە هێرشی هەموو رۆژە بۆسەر ژنان بە بیانووی ره‌عایەت نەکردنی شئوناتی ئیسلامی، بۆتە یەکێک لە پایەکانی سیاسەتی ترساندن و بەندکردنی کۆمەڵگا. كرده‌وه‌یه‌ك کە لە عەمەلیاتی زنجیرەیی ئەسید پاشی بە سه‌ر ژناندا بەشێوەیەکی کارەساتبار خۆی نیشان دا. رژیمی کۆماری ئیسلامی دەزانێت کە روهێنانی بە کۆمەڵی ژنان بەرەو بازاڕی کار و هەروەها چوونه‌سه‌ره‌وه‌ی بەرچاوی تەحسیلاتی باڵای ژنان، بوار بۆ بەرەوپێش چوونی بزووتنەوەی ژنان و توشی گرفت کردنی فەرهەنگی پیاوسالارانە و یاسای مەزهەبی، زیاتر خۆش دەکات. لەم روەوە هەڵاواردنی جنسیەتی لە بازاڕی کار و دەستپێڕاگەیشتن بە ئیمکاناتی خوێندنی باڵای، توند تر کردۆتەوە.\nگه‌ڵاڵه‌ی “دوورکاری” و لە راستیدا خانەنشین کردنی ژنان، کە لە مادەکانی لایەحەی ئیسلاحیەی قانونی کار دایە، لە دەورەی ده‌سه‌ڵاتی دەوڵەتی “رۆحانی”دا ئاستێکی بەرین تری وەرگرتووە. ئەم تەرحە بەبێ ئەوەیکە پەسند بکرێت، بەکردەوە دەرهاتووە و زۆربەی ژنانی شاغڵ لە شوێنی کار و لە بازاڕی رەسمیدا دوورخستۆته‌وه و رەوانەی بازاڕی رەشی کردوون. سیاسەتی ئیستخدامی نیوە وەختی ژنان و سیاسەتی خانەنشین کردنی نابەوەختیان، پێكهێنانی مەحدودیەت و پێشگرتن به ژنان بۆ کار کردن لە کافی شاپ و قاوەخانەکاندا هەرکامە و بە نۆبەی خۆی کۆمەڵێک هەوڵ بوون تا ژنان لە بازاڕی کار و چالاکی لە دەرەوەی ماڵ دوور بخەنەوە و سەرلەنوێ بیانگێڕنەوە بۆ گۆشەی ماڵ. نیزامی ئاپارتایدی جنسیه‌تی کۆماری ئیسلامی لە بازاڕی کاردا لە ناخی ئەم قەیرانەی ئێستادا ژنانی کرێکار و ژنانی توێژە بێبەشەکانی کۆمەڵگەی کە بۆ به‌ڕێچوونی ژیان و مانەوەی خۆیان ناچارن لە دەرەوی ماڵ کار بکەن، بەتوندی خستۆتە ژێر گوشارەوە. بەڵام ئەم سیاسەتەی رژیمی ئیسلامی کە ئامانجی گێڕانەوەی ژنانە بۆ گۆشەی ماڵەکان، لە بارودۆخی فەلاکەتباری ئابووری ئێران و لە بارودۆخێکدا کە تەنانەت ئەو بنەماڵانەی کە دوو نانئاوەریان هەیە، ناتوانن نیازە سەرەتاییەکانی خۆیان و بنەماڵەکانیان دابین بکەن، توشی شکست هاتووە. ژنانی بنەماڵە کرێکاری و توێژە زەحمەتکێشەکانی کۆمەڵگە بە حزوری روو لە زیاد بوون لە بازاڕی کاردا ئەگەرچی هەست پێکراو تر و بێڕەحمانە تر سوڵتەی چینە داراکان تەجروبە دەکەن، بەڵام لە هەمانحاڵدا لە پێگەیەکی باشتردا دەبن بۆ توشی گرفت کردنی پیاوسالاری وەک یەکێک لە پایەکانی ده‌سه‌ڵاتی رژیمی سەرمایەداری کۆماری ئیسلامی.\nلەم ساڵانەی داوییدا لە ئاکامی به‌كرده‌وه ده‌رهێنانی گه‌ڵاڵه‌ی کۆنەپەرستانەی “سەهمیە بەندی جنسیەتی”، کچان بەشێوەیەکی بێ وێنە لە خوێندن لە رشتەکانی فەننی ـــ موهەندیسی و هەروەها ئەو رشتانەی وەک وەرگێڕان، زمان و مەدەدکاریی کۆمەڵایەتی بێبەش کراون. وێڕای سەهمیەبەندی جنسیەتی، کۆمەڵێک سیاسەتی لەژێر ناوی “بومی گوزینی جنسیەتی” و “هەڵاواردنی جنسیەتی”ش لەم ساڵانەی دواییدا هێندێک سنوربەندی قورسی بەسەر ژنانی ئێران لە بواری ئاموزشدا سەپاندووە. ئیجرای ئەم سیاسەتانە بۆتە هۆی زەمینە سازی بۆ لابردنی زۆرێک لە رشتەکانی دانیشگا بۆ ژنان. گۆڕانی سیاسەتی جەمعیەتی رژیم و هەوڵدان بۆ زیاد کردنی رێژه‌ی گەشەی جەمعیەت، بە هۆی كرده‌وه‌یه‌كی دژبە ژن کە هەیەتی و بەهۆی لابردنی خزمەتگوزاری پزیشکی و بێهداشتی، تا ئێستا ئاسەوارێکی قەرەبوو نەکراوی لە بارودۆخی سڵامەتی ژنان بەشوێنەوە بووە. لابردنی خزمەتگوزاری بەخۆڕایی پێشگرتن لە دوگیان بوون نەتەنیا سڵامەتی جەستەیی ژنانی سەربە چین و توێژی هەژاری کۆمەڵگە و شوێنە دورە دەستەکانی وڵاتی لە ئاستێکی بەریندا خستۆتە مەترسیەوە، بەڵکوو ریژەی دووگیان بوونی نەخوازراویشی زیاتر کردووە. ئیجرای ئەم سیاسەتە، خەسارە کۆمەڵایەتیە پڕ ئازارەکانی بەشوێنەوە بووە و پێگەی ژنانی لە بازاڕی کاریشیدا لاوازتر کردووە. کۆماری ئیسلامی بە ئاوا کارنامەیەکەوە لە سیاسەت و کرداری دژبە ژن، لەنێوان ١٤٢ وڵاتی دنیادا لە باری سیاسەتی جنسیەتیەوە، پلەی ١٣٧ ی بۆخۆی تۆمار کردووە.\nپەیڕەو کردنی ئەم سیاسەتانەی هەڵاواردنی جنسیەتی کە بەشێک لە ناسنامەی رژیمی سەرمایەداری کۆماری ئیسلامی پێکدێنێ، خه‌سڵەتێکی قووڵی سیاسی داوەتە بزووتنەوەی ژنان لەدژی ئەم بێ مافیانە و ئەوی کردۆتە کۆڵەکەی بەهێزی خەبات بۆ رووخاندنی رژیم. کاتێک کە ره‌عایەت نەکردنی حیجابی ئیسلامی و بەدەرەوە بوونی تاڵێک مووی ژن، ئیدئۆلۆژی زاڵ تووشی قەیران دەکات و دیفاع لە مافی یەکسانی ژنان لەگەڵ پیاوان، سەرتاپای نیزامی سیاسی دەباتە ژێر پرسیار و خه‌سڵەتێکی سیاسی و دژی مەزهەبی دەدات بە خەباتی ژنان، ستراتیژی بزوتنەوەی رزگاریبه‌خشی ژنان بەشێوەیەکی چارهەڵنەگر دەبه‌ستێتەوە بە خەبات بۆ رووخاندنی رژیم و تێکەوەپێچانی نیزامی چینایەتی.\nبەڵام سەرەڕای ئەم راستیانە و لە بارودۆخێکدا کە ناڕەزایەتی و خەباتی هەموو رۆژەی ژنان و بەتایبەت ژنانی کرێکار و زەحمەتکێش لە ئێران لەدژی ئەم گشتە نایەکسانیانە و بەڕبەڕیەتی کۆماری ئیسلامی درێژەی هەیە، گه‌رایشی فیمینیستی ئیسلامی و فیمینیستە نیئۆلیبڕالەکان، ستراتیژی ئیسلاح خوازانی حکومەتیان کردۆتە قیبلەنه‌مای حەرەکەتیان. ئەوان کە ئەمرۆ لە بزوتنەوەی ژناندا دەستی باڵایان هەیە، هەوڵ ئەدەن بە بەلاڕێدا بردنی خەبات لەگەڵ ریشەکانی ستەمکێشی ژنان و خەبات لەگەڵ کولیەتی رژیمی سیاسی حاکم، بەکردەوە بزوتنەوەی ژنانیان لە چوارچێوەی تەسکی یاسای کۆنەپەرساتانەی ئێستا و دەستەبەر کردنی کۆمەڵێک رێفۆڕم و هاوسەنگی لە شێوەی ئیجرای ئەم قانونانەدا قەتیس بکەن. ئەم رەوتانە بەکردەوە ئامانجی کورت ماوە و درێژماوەی بزوتنەوەی ژنانیان لە رێگای ستڕاتیژی مانەوەی دژبە ژنی سەرمایەداری ئیسلامیدا دەکەنە قوربانی. ئەم رەوتە کۆنەپەرستانە بە ئاسۆی حەرەکەت و رویکەردێک کە هەیانە، خۆڕاگری شکۆدار و خەباتی چەکدارانەی ژنانی کۆبانی لە بەرانبەر هێرشی هێزەکانی داعشدا لەژێر ناوی ” توند کردنەوەی توندوتیژی”دا مەحکوم کرد.\nهەڵسوراوانی سوسیالیستی بزووتنەوەی ژنان لەم بارودۆخه‌دا پێویستە بە لەقاودانی ناوه‌ڕۆكی راستەقینەی سیاسەت و کردارەکانی ئەو رەوتانەی کە پەیڕەوی لە ئیسلاح خوازانی حکومەتی دەکەن، جەخت لەسەر ئەو ویست و داواکاریانەیان بکەنەوە كه لە بزووتنەوەی ژناندا ریشەی لە کار و ژیانی ژنانی کرێکار و زەحمەتکێش دایە. جەخت کردنەوە لەسەر ئەم داواکاریانە و نیشاندانی مەسیری دەستەبەر بوونیان هەنگاوێکی گرینگە لە راستای هێنانە مەیدانی جەماوەری ژنانی کرێکار و ئازار چێشتوو. بە چڕتر بوونەوەی یەک لایەنە لەسەر هێندێک لە داواکاریەکان و مافی تاکە کەسی ژنان، ئەگەر بکرێت رەزامەندی ژنانی چینی مامناوەندی کۆمەڵگە بەدەست بهێندرێت، بەڵام ناکرێ ژنانی زەحمەتکێشی کۆمەڵگە لە ئاستێکی جەماوریدا بکێشرێنە مەیدانی خەباتەوە. لە کۆمەڵگایەکدا کە هەژاری و فەلاکەتی ئابووری لەوپەڕی خۆیدایە و بێکاری بۆتە کارەساتێکی کۆمەڵایەتی، سه‌رنجدانە ریشەکانی ستەمکێشی ژنان خاوەنی گرینگیەکی تابیه‌تی تری هه‌یه. لە بارودۆخێکدا کە پێگەی جینسی دووهەمی ژنان ریشەی لە موناسباتێک دایە کە لەسەر مێحوەری سود و قازانج دەگەڕێ، هەموو چەشنە باشتر بوونێک لە پێگە و ژیانی راستەقینەی ژناندا بەبێ هێرش بۆسەر سودی سەرمایە مومکین نییە. داواکاری دابین بوونی بیمەی بێکاری بۆ هەموو ژنانی ئامادە بەکار، هەڵوەشانەوەی قانونی بەرتەسک كردنه‌وه و لابردنی کۆسپەکانی سەر رێگای ژنان بۆ چوون بۆ بازاڕی کار، هەڵوەشانەوەی سەرجەم یاسا تەبعیز ئامێزەکان لەدژی ژنان لە شوێنی کار، دروست کردنی باخچەی ساوایان و مەهدی کودەک لە گەڕەکە هەژار نشین و قەراخ شارەکان بۆ یارمەتیدانی ژنان لە راستای رزگار بوون لە کاری ماڵەوە، بەبێ هێرش بۆسەر سودی سەرمایە مومکین نییە. لە کارزاری خەباتدا بۆ بەسیجی ژنانی کرێکار و زەحمەتکێش لە دەوری ئەم داواکاریانەیە کە بێ ناوەرۆکی و بێهودەیی رێکار و نەخشە راهبوردییەکانی رەوتی فیمینیسمی ئیسلامی و نیئۆلیبڕال کە ئیسلاح خوازانی حکومەتی کردویانەتە رێنمای خۆیان، بۆ هەمووان ئاشکرا دەبێت.\nبزووتنەوەی ژنان وەک بزووتنەوەیەکی سیاسی و کۆمەڵایەتی تەنیا لەبەر رۆشنایی ئاسۆ و ستراتیژی سوسیالیستی و لە یەکێتی لەگەڵ بزوتنەوەی کرێکاریدایە کە دەتوانێ بە پاشەکشە پێکردنی گرایشاتی فینیزیمی بۆرژوایی، خۆی لە زنجیری ئاپارتایدی جنسیەتی رژیمی کۆماری ئیسلامی رزگار بکات و پێشڕەوی خۆی زەمانەت بکات.\nحیزبی کۆمۆنیستی ئێران وێڕای پیرۆزبایی به بۆنه‌ی ٨ی مارس ئەم هێمای خەباتی ئەنترناسیۆنالیستیە بۆ دابین کردنی یەکسانی ژن و پیاو، سەرجەم هەڵسوڕاوان و پێشڕەوانی سوسیالیستی بزووتنەوەی ژنان و بزووتنەوەی کرێکاری بۆ ئامادەکاری بەڕێوەچوونی هەرچی شکۆدارتری مەراسم و ئاکسیۆنەکانی رۆژی ٨ی مارس کە لە ماوەی ٣٦ ساڵی رابردوودا بۆتە یەکێک لە جیلوەکانی بەردەوامی بزوتنەوەی رزگاری ژنان لەدژی دیکتاتۆری دژبە ژنی کۆماری سەرمایەی ئیسلامی، بانگەواز دەکات.\nبرۆخێ رژیمی کۆماری ئیسلامی\n٧ی رەشەمەی ١٣٩٣\n٢٦ی فیوریەی ٢٠١٥\nPrevious Article مانگرتنی كرێكارانی مه‌عده‌نی ته‌زه‌ره\nNext Article به رنامه كاني پیش نیوه رؤی ئه مرؤ 2015/03/2


سلێمانی.. کۆبوونەوەی گۆڕان و یەکێتی کۆتایی هات\n- کۆبوونەوەی گۆڕان و یەکێتی لە گردی دەباشان کۆتایی هات و هەردوولا، راگەیەندراوێکی هاوبەشیان بڵاوکردەوە.\nRewa Mahmood Hasan | 29.11.2020\nکۆبوونەوەی یەکێتیی نیشتمانیی کوردستان و بزووتنەوەی گۆڕان لە گردی دەباشان کۆتایی هات.\nکاتژمێر ١١:٣٠ی ئەمڕۆ، شاندێکی بزووتنەوەی گۆڕان بەسەرۆکایەتی رێکخەری گشتیی بزووتنەوەکە، عومەری سەید عەلی سەردانی گردی دەباشانی کرد و لەوێ لەگەڵ شاندێکی باڵای یەکێتیی نیشتمانیی کوردستان بەسەرۆکایەتی هاوسەرۆکان، بافڵ تاڵەبانی و لاهور شێخ جەنگی کۆبوونەوەیەکیان ئەنجامدا .\nتەوەری سەرەکی کۆبوونەوەکە گفتوگۆکردن بوو، لەسەر دوایین گۆڕانکاری و پێشھاتە سیاسیی و ئابوورییەکانی ھەرێم و عێراق، بەتایبەت خراپی بژێوی ژیانی ھاووڵاتییان و مووچەخۆرانی ھەرێم کە بەرئەنجامی قەیرانی دارایی و بڵاوبوونەوەی ڤایرۆسی کۆرۆنا دروست بووە.\nکۆبوونەوەکە سێ کاتژمێری خایاند و دواتر هەردوولا، راگەیەندراوێکی هاوبەشیان بڵاوکردەوە کە خۆی لە سێ خاڵدا دەبینیەوە و تیادا هاتووە:\n"بەپەلە وەفدێکی خاوەن بڕیاری حکوومەتی ھەرێم پێکبھێنرێت و بچێتە بەغدا بۆ گفتوگۆکردن لەسەر چارەسەرکردنی ریشەیی و کۆتایی کێشەی بوودجە و مووچەی ھەرێمی کوردستان و ئەم ھەنگاوە ببێتە بناغەیەکی پتەو بۆ یاسای بوودجەی ٢٠٢١ فیدراڵی و پێشوازی لە ھەنگاوەکانی بەرەوپێشچوونی سیستمی لامەرکەزی کارگێڕی و دارایی دەکەین، ھەروەک لەکارنامەی کابینەی نۆیەمی حکوومەتی ھەرێمدا ھاتووە".\nهەروەها هاتووە "زەمینەخۆشکردن بۆ کۆبوونەوەی لایەنە سیاسیەکانی کوردستان و پەرەپێدانی پەیوەندییەکان بە مەبەستی چارەسەرکردنی ئەو کێشانەی رووبەڕووی واقیعی ھەرێم و عێراق دەبێتەوە".\nسلێمانی گۆڕان کۆبوونەوە یەکێتی\nپارتی سەردانی یەکگرتوو دەکات


ده‌رباره‌ی دڵته‌نگی – KurdRawm\nنووسەر:ئەحمەد حاجی سامی\nنووسینی: ئه‌حمه‌د حاجی سامی\nدووریت… ڕۆژەکانت لەناو قوتوو ناوە. ڕایەخەکانت جوانن، پێدەکەنن کە تەماشایان دەکەیت. کێلونی پەنجەرەکەت شکاوە، چونکە تووڕە بوویت، جارێك. شاخەکان ئەبینیت، -کە ھیچ جووڵەیێکت بۆ ناکەن-، لەدوورەوە. ئەمڕۆ، کە ئێوارەی پێنجشەممەیێکی خەمگینە، کۆتایی ھەفتەیێکی دڵتەنگییشە، قه‌ینا. بیرەوەرییت بە ئیش دەکەوێتەوە: برینداریت… بە گژ یادەوەرییەکانت دادێیتەوە. “ڕۆژێک دڵتەنگییت. سەیری ئاسمان دەکەییت، شینە… کەسێک دێت و لەتەنیشتەوە سەیر دەکات. پاڵدەکەون… سەیری ئاسمان دەکەن. شینە، چونکە ئاسمان شین بوو، ئەودەم… شانەکانت ھەڵدەتەکێنیت. ئاسمان شینە کە سەیری دەکەییت.”.\nخەیاڵەکانت ئاوساون. پڕی لە شەکەتی ڕۆژەکان. لە باڵکۆنەکە ڕاکشاویت، بەسەر حەوشەکەوە شتانێکی سەیر دەبینیت، لەوسەرەوە لە داھاتوویێکی نادیار دەڕوانیت. لافیەتە دڕاوەکانی ئەوبەر -کە بە تەنافەکانەوە شۆڕبوونەتەوە-، شپرزەییت دەردەخەن: “شانەکانت بۆ یەکتر دەھێنیتەوە، خۆت گرمۆلە دەکەییت. ئاسمان شین نییە، سەیری ناکەییت. چونکە ئاسمان شین بوو، کە بریندار بوویت.”. دەبینییت… پیاوێکی دڕدۆنگ، -كه ده‌یان شۆڕه‌بی له‌ناو شه‌ڕواڵه‌كه‌ی حه‌شارداوه-، به‌و ده‌سته بچووكانه‌ی، بە تفەنگێکەوە تێده‌پەڕێت. گۆرانی دەڵێت: ئاسمان شینە، ئەمڕۆ… جەنجاڵیت بزر دەبێت، ناڕێکییێک بە دواتدا دەگەڕێت. دەنگێک دێت… ئاسمان شینە، ھێشتا کە دەنگی تەقەکان بێزارت دەکەن.\nدڵتەنگییت پەلەقاژێیەتی، دەچیتەوە ژوورەوە. “گۆڕت ھەڵکەندووە، جارێک.”. دارەبازەکە بەسەر شانی تۆوەیە، دەڕۆیت، دارەبازەکە بەسەر شانی تۆوە دەچێتەوە شوێنێکی دیکە. ئەوسا ناوی خۆتت بیر بوو، تەرمەکانیش. دەگەڕێیتەوە دەرەوە. “فیشەکەکان تووڕەییت دەشکێنن. “. پۆستاڵەکان گوڵ دەگرن، قه‌ینا… پۆستاڵەکان باخچەن.”. بڕیار نییە ئیدی؛ بێزاریت قەتماغە بگرێت، چونکه خوێن دەدەڵێنن، ھەمیشە… سێبەرەکەت ڕەشاوێژی فیشه‌ك دەکرێت. بە پۆستاڵەکانیانەوە ڕادەکەن، دەیانبینیت. ده‌یانبینیت كه ڕاده‌كه‌ن و گۆڕانی ده‌ڵێن: ئاسمان شینه. ئاسمان شین بوو كه هاتین…\nدەچیتەوە ژوورەوە. دارەبازەکە بەردەبێتەوە، تەرمەکانیش خەریکن. “سەیری ئاسمان ناکەییت، چونکە دەزانیت شینە.”. بەسەر شانتەوە بەربوونەتەوە، تەرمەکان، پۆستاڵه‌كان. خۆیان و تفه‌نگه‌كانیان بەرنەبوونەتەوە. دەڕۆیت، بەسەر شانی تۆوەن ھێشتا. تەرمەکان، سەیری تۆ ناکەن، تەرمەکان، سەیری ھیچ شتێک ناکەن. شانەکانت ڕێک دەکەییتەوە. “لەنێو ئەم ھەموو ناشیرینییەدا، کاکۆڵت پیس دەبێت. لەنێو ئەم ژاوەژاوەدا، گوێچکەکانت زیک دەبن، قه‌ینا.”. نكۆڵییت له ڕاستییه‌كان ده‌كرد. “ئاسمان شینه، قه‌ینا.”.\nگەڕاویتەتە دەرەوە، دڵتەنگییت… بەڵام، دەزانیت ئاسمان شینە. ده‌زانیت شین بوو، كه سوارچاكه‌كان تفه‌نگه‌كانیان به ئه‌سپه‌كانی ژێریان سپارد. به‌ڵام، ڕقت له سوارچاك و ئه‌سپه‌كانیانه. دەزانیت سەردەمی پیسبوونی ھەموو شتێکە و ئاسمانیش ھەر شینە. دەزانیت هیچ شتێك له‌جێگه‌ی خۆیدا نییه و ھەموو شتێکیش ده‌بێته‌وه ڕۆتین. شه‌ڕه‌كانت، مه‌رگت، دڵته‌نگییشیت، قه‌ینا. دەچیتە ژورەوە، ته‌رمه‌كان نابه‌ییت. ئینكاری له درزه‌كانی ناوه‌وه‌ت ده‌كه‌ییت. گه‌وره ده‌بن… برینه‌كانت هێشتا ماكیاژ نه‌كراون. له ژووره‌وه‌ییت. خۆت دەخزێنیتە ژێر چەرچەفەکە، سەریشت ئەخەیتە ژێر سەرینەکەت. دەنووییت… بەڵام، ھێشتا دڵتەنگییت.\n“ئازار، بەشێکە لە مرۆڤ. زۆرجار دەرەوەی مرۆڤ، وێرانترە لە بەشی ناوەوەی مرۆڤ. چونکە دەرەوەی پەیوەستە بە شوێنەوە. شوێنیش جگە لە عەدەمێک بۆ کۆتاییھێنان بە خەونەکانی تۆ؛ ھیچی دیکە نییە. چونکە مرۆڤ بەرھەمی شوێنە. بەڵام، کەوتنی مرۆڤ، بۆ خواستێکە، خواستێک کە فێری دەکات دڵته‌نگ بێت.”. یه‌كی ئاب.\nیەک: دڵتەنگیی، بەرەنجامی ئازادییێکی ڕەھایە. چونکە دەستت بە ھەموو شتەکان دەگات. خواستەکانت ھێندە زۆرن؛ ناتوانی بەسەریاندا زاڵ بیت. مۆتیڤەکانیشت بەس نین، بۆ کۆتاییھێنان بە دڵتەنگییەکەت.\nدوو: كه نكۆڵی له ڕاستییه‌كان ده‌كه‌ییت، خه‌ریكه دڵته‌نگ ده‌بیت.\nسێ: دڵته‌نگییت، چونكه قه‌دره‌ی تۆ به‌شێكه له ماهییه‌تی تۆ.\nچوار: هه‌وڵتداوه نهێنییه‌كانت بپارێزییت، بۆیێ دڵته‌نگییت.\nپێنج: دڵته‌نگییت، چونكه هه‌میشه بیر له مه‌رگ و قه‌راره‌كانت ده‌كه‌ییته‌وه.\nشه‌ش: دڵته‌نگییت، ئه‌وكاته‌ی كه حه‌وسه‌ڵه‌ی هیچ ڕوونكردنه‌وه‌یێكت نییه.\nحه‌فت: سه‌رباری هه‌موو ناشیرینییه‌كان، عه‌وداڵی جوانییت. ئه‌وه قۆناغی یه‌كه‌می دڵته‌نگییته.\nهه‌شت: چونكه جه‌للادی خۆت و قوربانی ئه‌وانی دیكه‌ییت، بۆیێ هه‌میشه قوربانییت.\nنۆ: كه ناچاری ده‌ستپێبكه‌ییته‌وه، ناچاری دڵته‌نگییشت بیت، دواجار.\nده: هه‌موو شته‌كان له چركه‌یێكدا ڕووده‌ده‌ن، دڵته‌نگییشت هه‌روا.\nیازده: كه بۆت ده‌ركه‌وت جیهان پڕیه‌تی له پاڵه‌وان و تۆییش یه‌كێك نییت له‌وان، باشتره دڵته‌نگ بیت.\nدوازده: دڵته‌نگییت، چونكه نۆستالیژیای هاوبه‌شت له‌گه‌ڵ هیچ كه‌سێكدا نییه.\nسێزده: دوێنی لۆمه كراییت، به‌یانی و ئه‌مڕۆیش… چونكه ناتوانی دڵته‌نگییت بشاریته‌وه.\nچارده: دڵته‌نگییت، چونكه جانتاكه‌ت پڕیه‌تی له حه‌بی ئازارشكێن.\nپازده: كه زانییت گریان ڕێگه‌پێدراوه، دڵته‌نگ ده‌بیت، له‌خۆوه…\nشازده: دڵته‌نگییت، چونكه ده‌زانیت زه‌مه‌ن هیچ شتێك چاره‌سه‌ر ناكات، ته‌نها له‌گه‌ڵ شته‌كان ڕاتده‌هێنێت.\nحه‌ڤده: تێده‌گه‌ییت دره‌نگه بۆ ڕاستكردنه‌وه‌ی شته‌كان، دڵته‌نگییش كۆتا بژاره‌ته.\nهه‌ژده: هیچ پیرۆزییێكت نییه، ته‌نها ده‌ستبردن بۆ دڵته‌نگییت، قه‌ده‌غه‌یه.\nنۆزده: ناته‌وێ هه‌ڵه بكه‌ییت، به‌ڵام حاشا له‌وه ده‌كه‌ییت، كه دڵته‌نگییت.\nبیست: لەو شوێنەی کە دەبێ داوای لێبووردن بکەییت، ھاوار دەکەییت. بۆیێ ھەمیشە ژیانت خواروخێچە، چونكه دڵتەنگییشیت.\nبیستویه‌ك: پێداویستییەکانت، دوژمنی ھەرە سەرسەختی تۆن. ھیچ ئۆپشنێکی دیکەت نییە، تەعبیر لە ڕەھایی خۆت دەکەییت. بڕوات بە ھیچ پارادۆکسێک نییە. ھەموو ئەوەی داگیری کردوویت؛ دڵتەنگییە.\nیه‌ك: شەو دادێت. دەمێکە شەوت بە جوانییەوە نەبینیوە، قه‌ینا. بیر لەوە دەکەیتەوە: دڵته‌نگییت، دیسان… تەواوی ڕۆژەکە لەناو ئازاردا گەمەت کردووە. جەستەت بە تەواوی خوساوە. خوێن بەسەر لاشەت ڕێچکەی گرتووە. ئێسقانەکانت لۆمه‌ت ده‌كه‌ن. ھیچ کەسێک بۆ داپۆشین و پێچانەوەی برینەکانت شک نابەییت. ئەودەم پێویستە دەست بە گریان بکەییت. شتێک لە گەرووتەوە قەتیس دەبێ. بوێر نیت، ناتەوێ ددان بە بێدەسەڵاتی خۆتدا بنێیت. لەژێر ڕووناکی گلۆپێکدا دەوەستیت. کاتێک چرچ و لۆچی دەکەوێتە سەر ڕووخسارتەوە، ئارەزوو دەکەییت، ھاوار بکەییت، نایكه‌ییت، قه‌ینا. دەست لە ئاسمان گیر بكه‌ییت، ناتوانیت، قه‌ینا. ھەورەکانیش، قه‌ینا… ھیچت ناوێ، ئەوە نەبێت: لەگەڵ دڵتەنگییتدا بمێنیتەوە. بەڵام، ئینکاری دەکەییت… ئینکاری لەوە دەکەییت؛ دڵتەنگییت پێوەندی بە خۆتەوە ھەیە.\nدوو: گەورەییت… بای ئەوە گەورەییت بیر لە ڕابردووت بکەیتەوە. حەزت بە زۆر شتە. ھێندە زۆرن، خەریکە شتێک ون دەکەییت. ڕەنگە کەسێک، شتێک یانژی خۆت… دواجار پێدەکەنی بەو شتانەی کە زوو لەبیرت نەکردن. دەگەرێتەوە بۆ حەزەکانت، زۆرن… بەڵام، ناتوانی ھەموویان دەست بخەییت. لەوێشدا حیکایەتێکت ھەیە، سیخناخە… ڕێگەکەت سەختە، زۆریش… خەیاڵت بەشی ئەوە ناکات، خەونەکانت سەفتە بکەییت. ناچار بەسەریاندا پاز دەدەییت. لەوێوە دڵتەنگییت دەستپێدەکات.\nسێ: ھەمیشە کەسانێک ھەن، جوانییەکانت تێکدەدەن. وردوخاشی دەکەن… دڵتەنگیی تۆ، پێوەندی بە جوانییەکانی تۆوە ھەیە، جوانییەکانی تۆ، بەشێکن لە پڕۆسەی دڵخۆشبوونی تۆ. بەڵام، دڵتەنگییت ھەمیشە باڵاترە لە جوانییەکانت. دڕەندەیی خۆتت بۆ دەردەکەوێت، کە دەزانی چیدی ھەڵەکان ناتوانن بتگۆڕن. ھەمیشە دەتەوێ ھەڵەی دیکە ئەنجام بدەیت. ھەمیشە دەتەوێ نوێکاریی بکەیت… بۆیێ ھەمیشە ھەڵەی نوێ ئەنجام دەدەییت، ته‌نها بۆئه‌وه‌ی دڵتەنگ بیت.\nچوار: پێتوایە ھەمیشە دەستێک ھەیە بە نھێنی تۆ دەپارێزێت. نزاکان، شتانی دیکەت لەلا ئەرشیف دەکەن. کەتەلۆگی سەدان ئامێری کۆنت لە سەرتدا دۆکیۆمێنت کردووە. مانیفێستی ڕۆژانی خەمگینییت شاردۆتەوە، هێنده‌ییش ترسنۆك نیت… چونکە دڵتەنگییت و ناتەوێ کەس پێی بزانێت. چرکەساتێکی حەزینە… بەڵام، ھیچ کەسێک دڵتەنگییەکەی تۆی بەلاوە گرنگ نییە. چونکە ماھییەتی تۆ بە غرووری یەکێکی دیکەوە بەستراوەتەوە.\nپێنج: گوناھباریت. ھەقیقەتێک ھەیە، لە حەشارگە تاریکەکانی مێشکت تۆزی لەسەر نیشتووە. وەھمێکیش… شیعر دەنووسیت. پێتوایە: شیعر گرێیێکی شاراوەی شاعیرەکانە، ئەبەدیییشە… دوێنێت بیرە. ئەمڕۆیش کە نازانی چەند شەممەیە، قه‌ینا. بیرتدەکەوێتەوە، دوێنێ شتێکت لێ کەوتووە، لەناو پاسەکە. نازانی… چونکە جەنجاڵی ناو پاسەکە وەڕزی کردبووییت. بەڵام، دڵخۆشی… ھەمیشە عەوداڵی شتە ونبووەکانتی. دەتەوێ بڕۆیت، شتێک بە قاچەکانتەوە شۆڕدەبێتەوە. ھەنگاوەکانت قورس دەکه‌ن. دەوەستیت… بیرتدەکەوێتەوە: دوێنێ دڵتەنگ بوویت. ئەمڕۆیش ھەروا.\nشه‌ش: لاشەت بووەتە کۆگەیێکی بەتاڵ. زێرابەکان، ئەگەرچی دوورن و کەوتوونەتە دەرەوەی تۆ، بەڵام لەکۆتاییدا دەچنەوە ناوەوەی تۆ. دێنەوە و ناچنەوە ھیچ جێگەیێکی دیکە. پاشماوەی سەدان شەڕی خوێناوی بەسەر جەستەتەوە دیارە. ھەموو جێ پەنجەی مرۆڤە… بارووت بە قورگتەوە ئاشنایە، بۆیێ. ڕەنگە بتوانی ھەموو ئاسەوارەکان بشاریتەوە. بەڵام، ناتوانی دڵتەنگییت بشاریتەوە، بۆ ھەمیشە… دڵته‌نگییت بەشی ھەڵگەڕانەوە لەو تاریکییە ناکات. لەدوورەوە شتانێکی سەیر دەبینیت. لەخۆتەوە ھەست بە ئازایەتی دەکەییت. زەردەخەنە دەکەییت. دڵته‌نگ ده‌بیت و زه‌رده‌خه‌نه ده‌كه‌ییت. زه‌رده‌خه‌نه ده‌كه‌ییت و دڵته‌نگ ده‌بیت، دیسان.\nشانۆیی «هاملێت»ی کامەران ڕەئوف (بەشی یەکەم)\nلە چاوەکانی پاییزدا\nئەحمەدێ خانی چ نڤیسی، بۆچی نڤیسی و بۆ کێ نڤیسی؟